1995R2868 — SL — 23.03.2016 — 005.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:





popravljena z:







Opomba: Ta konsolidirana različica vsebuje sklicevanja na evropsko obračunsko enoto in/ali eku, kar se od 1. januarja 1999 praviloma razume kot sklicevanje na euro – Uredba Sveta (EGS) št. 3308/80 (UL L 345, 20.12.1980, str. 1) in Uredba Sveta (ES) št. 1103/97 (UL L 162, 19.6.1997, str. 1).









▼B

UREDBA KOMISIJE (ES) št. 2868/95

z dne 13. decembra 1995

za izvedbo Uredbe Sveta (ES) št. 40/94 o znamki Skupnosti







Člen 1

Pravila za izvajanje uredbe so naslednja:

NASLOV I

POSTOPEK PRIJAVE

Pravilo 1

Vsebina prijave

1. Prijava znamke Skupnosti vsebuje:

(a) zahtevo za registracijo znamke kot znamke Skupnosti;

▼M2

(b) ime, naslov in državljanstvo prijavitelja ter državo stalnega prebivališča oziroma sedeža ali poslovalnice njegovega podjetja. Imena fizičnih oseb se navajajo s priimkom in imenom(-i). Imena pravnih oseb, pa tudi subjektov iz člena 3 Uredbe, se navajajo z njihovo uradno oznako in vključujejo pravno obliko subjekta, ki se lahko krajša na ustaljen način. Lahko se navedejo telefonske številke, številke telefaksa, elektronski naslov in podrobnosti o drugih povezavah za sporočanje podatkov. Za vsakega prijavitelja se načeloma navede le en naslov. Če je navedenih več naslovov, se upošteva le prvi navedeni naslov, razen če prijavitelj enega od naslovov označi kot službeni naslov;

▼B

(c) seznam blaga in storitev, za katere bo znamka registrirana, v skladu s pravilom 2 ►M2 ali s sklicevanjem na seznam blaga in storitev prejšnje prijave znamke Skupnosti ◄ ;

(d) prikaz znamke v skladu s pravilom 3;

(e) če je prijavitelj imenoval zastopnika, njegovo ime in naslov poslovalnice v skladu s točko (b); če ima zastopnik več kot en službeni naslov ali pa obstajata dva ali več zastopnikov z različnimi službenimi naslovi, je v prijavi navedeno, kateri naslov se uporablja kot službeni naslov; če to ni navedeno, se kot službeni naslov upošteva le naslov, ki je naveden prvi;

(f) če se zahteva priznanje prednostne pravice v skladu s členom 30 uredbe, izjavo o prednosti, v kateri je naveden datum, na katerega je bila vložena prejšnja prijava, in država, v kateri je bila vložena;

(g) če se zahteva razstavna prednostna pravica v skladu s členom 33 uredbe, izjavo o prednosti, v kateri je navedena razstava in datum prve razstavitve blaga ali storitev;

(h) če se v skladu s členom 34 uredbe zahteva prednost ene ali več starejših znamk, registriranih v državi članici, vključno z znamko, registrirano v državah Beneluksa ali po mednarodnih sporazumih z učinkom v državi članici (v nadaljnjem besedilu „starejših registriranih blagovnih znamk po členu 34 uredbe“), izjavo o tem, v kateri je navedena država članica ali države članice, za katere je znamka registrirana, datum, od katerega ustrezna registracija velja, številka zadevne registracije ter blago in storitve, za katere je znamka registrirana;

(i) če je to potrebno, izjavo, da gre za prijavo registracije kolektivne znamke Skupnosti v skladu s členom 64 uredbe;

(j) določitev jezika, v katerem je bila prijava vložena, in drugega jezika v skladu s členom 115(3) uredbe;

▼M2

(k) podpis prijavitelja ali njegovega zastopnika v skladu s pravilom 79;

▼M2

(l) kjer je primerno, zahtevo poročila o poizvedbi iz člena 39(2) Uredbe.

▼B

2. Prijava kolektivne znamke Skupnosti lahko vsebuje pravilnik o uporabi.

▼M4 —————

▼B

4. Če je prijaviteljev več, se v prijavi lahko imenuje enega od prijaviteljev ali zastopnikov kot skupnega predstavnika.

▼M4 —————

▼B

Pravilo 3

Prikaz znamke

1. Če prijavitelj ne želi zahtevati posebnih potez ali barve, se znamka prikaže v navadni pisavi, na primer s tipkanimi črkami, števili in znaki v prijavi. Uporaba malih in velikih črk je dovoljena in se ustrezno posnema pri objavi znamke in registraciji na Uradu.

▼M2

2. Razen v primerih iz odstavka 1 in kadar je prijava vložena s pomočjo elektronskih sredstev, se znamka prikaže na listu papirja, ločenem od lista, na katerem je besedilo prijave. List, na katerem je znamka prikazana, ne sme biti večji od DIN A4 formata (višina 29,7 cm, širina 21 cm), prostor, uporabljen za prikaz (območje za tisk), pa ne sme biti večji kot 26,2 cm × 17 cm. Na levi strani mora biti rob, širok vsaj 2,5 cm. Če pravilni položaj znamke ni razviden, se nakaže z dodajanjem besede „zgoraj“ pri vsakem prikazu. Prikaz znamke mora biti dovolj kvaliteten, da omogoča pomanjšanje ali povečanje na velikost, ki ne presega 8 cm širine in 16 cm višine, za objavo v Biltenu znamk Skupnosti.

▼B

3. V primerih, kjer se uporablja odstavek 2, je v prijavi to navedeno. Prijava lahko vsebuje opis znamke.

4. Če se prijavlja tridimenzionalna znamka, je v prijavi to navedeno. Prikaz sestavlja fotografska reprodukcija ali grafični prikaz znamke. Prikaz lahko vsebuje do šest različnih perspektiv znamke.

▼M2

5. Če se prijavlja znamka v barvah, je prikaz znamke iz odstavka 2 sestavljen iz barvne reprodukcije znamke. Barve, ki sestavljajo znamko, se navedejo tudi z besedami, dodano pa je lahko tudi napotilo na priznano barvno kodo.

6. Če se prijavlja zvočna znamka, sestavlja prikaz znamke grafični prikaz zvoka, zlasti notni zapis; kadar je prijava vložena s pomočjo elektronskih sredstev, jo lahko spremlja elektronski spis, ki vsebuje zvok. Predstojnik Urada določi formate in največjo dovoljeno velikost elektronskega spisa.

▼M4 —————

▼B

Pravilo 6

Zahteva za priznanje prednostne pravice

1. Če se v prijavi zahteva priznanje prednostne pravice ene ali več prejšnjih prijav po členu 30 uredbe, prijavitelj navede številko spisa prejšnje prijave in vloži prepis v roku treh mesecev od datuma vložitve. Prepis mora biti overjen kot natančna kopija prejšnje prijave s strani organa, ki je prejel prejšnjo prijavo, spremljati pa ga mora potrdilo, ki ga izda isti organ, in ki navaja datum vložitve prejšnje prijave. ►M2 Če je prejšnja prijava znamke Skupnosti, Urad vloži kopijo prejšnje prijave v spis prijave znamke Skupnosti po uradni dolžnosti. ◄

2. Če želi prijavitelj zahtevati priznanje prednostne pravice za eno ali več prejšnjih prijav v skladu s členom 30 uredbe po vložitvi prijave, se izjava o prednosti, ki navaja datum, na katerega, in državo, v kateri ali za katero je bila vložena prejšnja prijava, predloži v roku dveh mesecev od datuma vložitve. Navedbe in dokazila, ki se zahtevajo po odstavku 1, se oddajo Uradu v roku treh mesecev od prejema izjave o prednosti.

3. Če prejšnja prijava ni v enem od jezikov Urada, Urad od prijavitelja zahteva predložitev prevoda prejšnje prijave v enega teh jezikov v roku, ki ga določi Urad in ki ni krajši od treh mesecev.

4. Predstojnik Urada lahko določi, da lahko dokazila, ki jih predloži prijavitelj, obsegajo manj, kot zahteva odstavek 1, pod pogojem, da so zahtevane informacije Uradu na voljo iz drugih virov.

Pravilo 7

Razstavna prednostna pravica

1. Če se v prijavi zahteva priznanje razstavne prednostne pravice v skladu s členom 33 uredbe, prijavitelj v roku treh mesecev po datumu vložitve vloži potrdilo, ki ga na razstavi izda organ, odgovoren za varstvo industrijske lastnine na tej razstavi. To potrdilo navaja, da se je znamka v resnici uporabljala za blago ali storitve, navede datum začetka razstave in, če se prva javna uporaba ne ujema z datumom začetka razstave, datum prve takšne javne uporabe. Potrdilo mora spremljati navedba dejanske uporabe znamke, ki jo ustrezno potrdi zgoraj navedeni organ.

2. Če želi prijavitelj zahtevati priznanje razstavne prednostne pravice po vložitvi prijave, se izjava o prednosti, ki navaja ime razstave in datum prve razstavitve blaga ali storitev, predloži v roku dveh mesecev od datuma vložitve. Navedbe in dokazila, ki se zahtevajo po odstavku 1, se oddajo Uradu v roku treh mesecev od prejema izjave o prednosti.

Pravilo 8

Zahteva po prednosti starejše nacionalne znamke

1. Če se v prijavi zahteva prednost ene ali več prejšnjih znamk, kot je navedeno v členu 34 uredbe, prijavitelj v roku treh mesecev od datuma vložitve predloži prepis ustrezne registracije. Prepis mora pristojni organ overiti kot natančen prepis zadevne registracije.

▼M2

2. Če želi prijavitelj po vložitvi prijave zahtevati prednost ene ali več prej registriranih znamk, kot je navedeno v členu 34 Uredbe, v roku dveh mesecev od datuma vložitve predloži izjavo o prednosti, v kateri je navedena država članica ali države članice, v katerih ali za katere je znamka registrirana, številka registracije in datum vložitve prijave ter blago in storitve, za katere je znamka registrirana. Dokazila, ki se zahtevajo po odstavku 1, se predložijo Uradu v roku treh mesecev od prejema izjave o prednosti.

▼B

3. Urad obvesti Urad Beneluksa za znamke ali glavni urad za industrijsko lastnino zadevne države članice o uspešni zahtevi po prednosti.

4. Predstojnik Urada lahko določi, da lahko dokazila, ki jih predloži prijavitelj, obsegajo manj, kot zahteva odstavek 1, pod pogojem, da so zahtevane informacije Uradu na voljo iz drugih virov.

Pravilo 9

Preizkus zahtev za datum vložitve in formalnih zahtev

1. Če prijava ne ustreza zahtevam za določitev datuma vložitve iz naslednjih razlogov:

(a) prijava ne vsebuje: (i) zahteve za registracijo znamke kot znamke Skupnosti; (ii) podatkov za identifikacijo prijavitelja; (iii) seznama blaga in storitev, za katere bo znamka registrirana; (iv) prikaza znamke; ali če

(b) osnovna pristojbina za prijavo ni bila plačana v roku enega meseca po vložitvi prijave pri Uradu oziroma, če je bila prijava vložena pri glavnem uradu za industrijsko lastnino države članice ali pri Uradu Beneluksa za znamke, pri tem uradu,

Urad obvesti prijavitelja, da datuma vložitve zaradi teh pomanjkljivosti ne more določiti.

2. Če so pomanjkljivosti iz odstavka 1 odpravljene v dveh mesecih po prejemu obvestila, se datum vložitve določi po datumu, na katerega so vse pomanjkljivosti odpravljene. Če pomanjkljivosti pred iztekom časovne omejitve niso odpravljene, se prijava ne obravnava kot prijava za znamko Skupnosti. Vse plačane pristojbine se povrnejo.

3. Če kljub temu, da je bil datum določen, preizkus pokaže, da:

(a) zahteve ►M4 iz pravil 1 in 3 ter člena 28 Uredbe ◄ ali druge formalne zahteve iz uredbe ali teh pravil, ki urejajo prijave, niso izpolnjene;

(b) Urad ni prejel polnega zneska razrednih pristojbin, ki se plačujejo ►M4 po členu 26(2) Uredbe ◄ ob upoštevanju Uredbe Sveta (ES) št. 2869/95 ( 3 ) (v nadaljnjem besedilu „uredbe o pristojbinah“);

(c) se zahteva prednost v skladu s pravili 6 in 7 in druge zahteve iz navedenih pravil niso izpolnjene bodisi v sami prijavi bodisi v roku dveh mesecih po datumu vložitve; ali

(d) se zahteva prednost v skladu s pravilom 8 in druge zahteve iz pravila 8 niso izpolnjene bodisi v sami prijavi bodisi v roku dveh mesecih po datumu oddaje,

Urad pozove prijavitelja, naj popravi odkrite pomanjkljivosti v obdobju, ki ga določi Urad.

4. Če pomanjkljivosti iz odstavka 3(a) niso odpravljene pred iztekom časovne omejitve, Urad zavrže prijavo.

5. Če neporavnane razredne pristojbine niso plačane pred iztekom roka, prijava šteje za umaknjeno, razen če je razvidno, kateri razred ali razrede naj bi pokrival plačani znesek. V odsotnosti drugih kriterijev za določitev, kateri razredi naj bi bili pokriti, Urad vzame razrede po vrstnem redu v klasifikaciji. Prijava šteje za umaknjeno v razredih, za katere pristojbine niso bile plačane ali v celoti plačane.

6. Če pomanjkljivosti iz odstavka 3 zadevajo zahtevo po priznanju prednostne pravice, je prednostna pravica izgubljena.

7. Če pomanjkljivosti iz odstavka 3 zadevajo zahtevo po prednosti, je prednost pri tej prijavi izgubljena.

8. Če pomanjkljivosti iz odstavka 3 zadevajo le del blaga in storitev, Urad zavrže prijavo oziroma se izgubi prednostna pravica ali prednost le glede tega blaga in storitev.

▼M2

Pravilo 10

Poizvedbe nacionalnih uradov

1. Če v prijavi znamke Skupnosti ni podana zahteva za poročilo o poizvedbi iz člena 39(2) Uredbe ali če pristojbina za poizvedbo iz ►M4 ►C1 člena 38(2) Uredbe ◄ ◄ ni plačana v roku za plačilo osnovne pristojbine za prijavo, se prijava ne predloži v poizvedbo glavnim uradom za industrijsko lastnino.

2. Glavni urad za industrijsko lastnino države ne izvede poizvedbe o mednarodni registraciji, v kateri je imenovana Evropska skupnost, če Uradu ni predložena zahteva za poročilo o poizvedbi v skladu s členom 39(2) Uredbe v enem mesecu po datumu, ko mednarodna pisarna uradno obvesti Urad o mednarodni registraciji, ali če v istem roku ni plačana pristojbina za poizvedbo.

▼B

Pravilo 11

Preizkus glede absolutnih razlogov za zavrnitev

1. Če se po členu 7 uredbe znamke ne sme registrirati za vse ali za del blaga ali storitev, za katere je vložena prijava, Urad obvesti prijavitelja o razlogih za zavrnitev registracije. Urad določi rok, v katerem lahko prijavitelj umakne ali spremeni prijavo oziroma poda svoja opažanja.

▼M4 —————

▼B

3. Če prijavitelj ne uspe odpraviti razloga za zavrnitev registracije ali izpolniti pogoja, določenega v odstavku 2 v roku, Urad zavrne celotno prijavo ali njen del.

Pravilo 12

Objava prijave

Objava prijave vsebuje:

(a) ime in naslov prijavitelja;

(b) če je to primerno, ime in službeni naslov zastopnika, ki ga imenuje prijavitelj, razen zastopnika v pomenu prvega stavka člena 88(3) uredbe; če se na istem službenem naslovu nahaja več kot en zastopnik, se objavi le ime in službeni naslov prvoimenovanega zastopnika, sledi pa izraz „in drugi“ ; če obstajata dva ali več zastopnikov z različnimi službenimi naslovi, se objavi le službeni naslov, določen v skladu s pravilom 1(1)(e); če je po pravilu 76(9) imenovano združenje zastopnikov, se objavi le ime in službeni naslov združenja;

▼M2

(c) prikaz znamke, skupaj z elementi in opisi v skladu s pravilom 3; če je prikaz znamke barven ali vsebuje barve, je objava v barvah in navaja barvo ali barve znamke, kot tudi, kjer je primerno, barvno kodo;

▼B

(d) seznam blaga in storitev, ki so razvrščene po razredih Nicejske klasifikacije, pri čemer pred vsako skupino stoji številka razreda klasifikacije, v katero spada ta skupina blaga ali storitev, vsaka skupina pa je predstavljena po vrstnem redu razredov po tej klasifikaciji;

(e) datum vložitve prijave in številka spisa;

(f) če je to primerno, podrobnosti o zahtevi po priznanju prednostne pravice v skladu s členom 30 uredbe;

(g) če je to primerno, podrobnosti o zahtevi po priznanju razstavne prednostne pravice v skladu s členom 33 uredbe;

(h) če je to primerno, podrobnosti o zahtevi po prednosti v skladu s členom 34 uredbe;

(i) če je to primerno, navedbo, da je znamka pridobila razlikovalni učinek kot posledica uporabe v skladu s členom 7(3) uredbe;

(j) če je to primerno, navedbo, da gre za prijavo kolektivne znamke Skupnosti;

▼M4 —————

▼B

(l) jezik, v katerem je bila prijava vložena, in drugi jezik, ki ga je prijavitelj navedel v skladu s členom 115(3) uredbe;

▼M1

(m) če je treba, izjavo, da prijava izhaja iz spremembe mednarodne registracije, v kateri je na podlagi člena 156 uredbe imenovana Evropska skupnost, skupaj z datumom mednarodne registracije v skladu s členom 3(4) Madridskega protokola ali datumom, na katerega je bila po mednarodni registraciji vpisana ozemeljska razširitev na Evropsko skupnost v skladu s členom 3ter(2) Madridskega protokola in, če je to primerno, datumom prednostne pravice mednarodne registracije.

▼B

Pravilo 13

Sprememba prijave

1. Zahteva za spremembo prijave po členu 44 uredbe vsebuje:

(a) številko spisa prijave;

(b) ime in naslov prijavitelja v skladu s pravilom 1(1)(b);

▼M2 —————

▼B

(d) oznako elementa prijave, ki naj se popravi ali spremeni, in ta element v popravljeni ali spremenjeni verziji;

(e) če je sprememba povezana s prikazom znamke, prikaz znamke v spremenjeni obliki v skladu s pravilom 3.

▼M2 —————

▼B

3. Če pogoji, ki urejajo spremembo prijave, niso izpolnjeni, Urad o pomanjkljivostih obvesti prijavitelja. Če pomanjkljivosti niso odpravljene v roku, ki ga določi Urad, Urad zavrže zahtevo za spremembo.

4. Če se sprememba objavi v skladu s členom 44(2) uredbe, se smiselno uporabljajo pravila 15 do 22.

5. Za spremembo istega elementa v dveh ali več prijavah istega prijavitelja se lahko vloži le ena prijava. Če je treba za zahtevo za spremembo plačati pristojbino, se za vsako prijavo, ki bo spremenjena, plača obvezna pristojbina.

6. Odstavki 1 do 6 se smiselno uporabljajo pri prijavah, kjer se popravi ime ali službeni naslov zastopnika, ki ga imenuje prijavitelj. Za takšne prijave se pristojbina ne plačuje.

▼M2

Pravilo 13a

Delitev prijave

1. Izjava o delitvi prijave skladno s členom 44a Uredbe vsebuje:

(a) številko spisa prijave;

(b) ime in naslov prijavitelja v skladu s pravilom 1(1)(b);

(c) seznam blaga in storitev, ki sestavljajo deljeno prijavo, ali, da se doseže delitev v več kot eno deljeno prijavo, seznam blaga in storitev za vsako deljeno prijavo;

(d) seznam blaga in storitev, ki ostanejo v prvotni prijavi.

2. Če Urad ugotovi, da zahteve iz odstavka 1 niso izpolnjene ali se seznam blaga in storitev, ki sestavlja deljeno prijavo, prekriva z blagom in storitvami, ki ostanejo v prvotni prijavi, pozove prijavitelja, naj odpravi ugotovljene pomanjkljivosti v roku, ki mu ga določi.

Če pomanjkljivosti niso odpravljene pred pretekom roka, Urad zavrne izjavo o delitvi.

3. Obdobja iz člena 44a(2)(b) Uredbe, v katerih izjava o delitvi prijave ni dopustna, so:

(a) obdobje pred datumom potrditve vložitve;

(b) obdobje treh mesecev po objavi prijave, predvideno v členu 42(1) Uredbe;

▼M3 —————

▼M2

4. Če Urad ugotovi, da je izjava o delitvi nedopustna na podlagi člena 44a Uredbe ali odstavka 3(a) in (b), zavrne izjavo o delitvi.

5. Urad odpre ločen spis za deljeno prijavo, ki vsebuje popolni prepis spisa prvotne prijave, vključno z izjavo o delitvi in dopise s tem v zvezi. Urad dodeli deljeni prijavi novo številko prijave.

6. Če se izjava o delitvi nanaša na prijavo, ki je že bila objavljena na podlagi člena 40 Uredbe, se delitev objavi v Biltenu za znamke Skupnosti. Deljena prijava se objavi; objava obsega navedbe in elemente iz pravila 12. Objava ne odpira novega roka za vložitev ugovorov.

▼B

Pravilo 14

Popravljanje napak in pomot pri objavi

1. Če objava prijave vsebuje napako ali pomoto, ki se jo da pripisati Uradu, Urad napako ali pomoto popravi po uradni dolžnosti ali na zahtevo prijavitelja.

2. Če zahtevo iz odstavka 1 poda prijavitelj, se smiselno uporabi pravilo 13. Za to zahtevo se pristojbina ne plačuje.

3. Popravki, izvršeni po tem pravilu, se objavijo.

4. Člen 42(2) uredbe in pravila 15 do 22 se smiselno uporabljajo, če sprememba zadeva seznam blaga ali storitev oziroma prikaz znamke.

NASLOV II

POSTOPEK UGOVORA IN DOKAZ O UPORABI

▼M2

Pravilo 15

Ugovor

1. Ugovor se lahko vloži na podlagi ene ali več prejšnjih znamk v smislu člena 8(2) Uredbe (prejšnje znamke) in ene in/ali več drugih prejšnjih znamk v smislu člena 8(4) Uredbe (prejšnje pravice), pod pogojem, da vse prejšnje znamke ali prejšnje pravice pripadajo istemu imetniku ali imetnikom. Če ima prejšnja znamka in/ali prejšnja pravica več kot enega imetnika (solastništvo), lahko ugovor vloži kateri koli izmed njih.

2. Ugovor vsebuje:

(a) številko spisa prijave, proti kateri se vlaga ugovor, in ime prijavitelja znamke Skupnosti;

(b) jasno navedbo prejšnje znamke ali prejšnje pravice, na kateri temelji ugovor, in sicer: (i) če ugovor temelji na prejšnji znamki v smislu člena 8(2)(a) ali (b) Uredbe ali če temelji na členu 8(3) Uredbe, navedbo številke spisa ali registracijske številke prejšnje znamke, navedbo, ali je prejšnja znamka registrirana, ali prijavo registracije, kakor tudi navedbo držav članic, vključno z Beneluksom, če je to primerno, v ali za katere je prejšnja znamka varovana, ali, če je to primerno, navedbo, da je znamka Skupnosti; (ii) če ugovor temelji na znamki, ki je znana v smislu člena 8(2)(c) Uredbe, navedbo države članice, v kateri je znamka znana, in navedbe iz točke (i) ali prikaz znamke; (iii) če ugovor temelji na prejšnji pravici v smislu člena 8(4), navedba njene vrste in narave, prikaz prejšnje pravice in navedba, ali prejšnja pravica obstaja v celotni Skupnosti ali v eni ali več državah članicah, in če je tako, navedbo držav članic;

(c) razloge za ugovor, in sicer izjavo o tem, da so ustrezne zahteve iz člena 8(1), (3), (4), in (5) Uredbe izpolnjene;

(d) datum vložitve in, če je na voljo, datum registracije in datum prednosti prejšnje znamke, razen če je neregistrirana znana znamka,

(e) prikaz prejšnje znamke, kakor je bila registrirana ali prijavljena; če je prejšnja znamka v barvah, mora biti prikaz v barvah;

(f) blago in storitve, na katerih temelji ugovor;

(g) če ugovor temelji na prejšnji znamki, ki uživa ugled v smislu člena 8(5) Uredbe, navedbo države članice, v kateri, in blago ter storitve za katere, uživa znamka ugled;

(h) glede stranke, ki ugovarja: (i) ime in naslov stranke, ki ugovarja, v skladu s pravilom 1(1)(b); (ii) če ima stranka, ki ugovarja, zastopnika, ime in poslovni naslov zastopnika v skladu s pravilom 1(1)(e); (iii) če je ugovor vložil imetnik licence ali oseba, ki je upravičena izvrševati prejšnjo pravico na podlagi zadevnega nacionalnega prava, izjavo o tem in navedbe v zvezi s pooblastilom ali upravičenostjo do vložitve ugovora.

3. Ugovor lahko vsebuje:

(a) navedbo blaga in storitev, proti katerim je naperjen ugovor; če takšne navedbe ni, se šteje, da je ugovor naperjen zoper vse blago in storitve prijave znamke Skupnosti, proti kateri se ugovarja;

(b) utemeljeno izjavo z opredelitvijo najpomembnejših dejstev in navedb, na katere se opira ugovor, in dokaze v podkrepitev ugovora.

4. Če ugovor temelji na več kot eni prejšnji znamki ali prejšnji pravici, se odstavka 2 in 3 uporabita za vsako od teh pravic.

Pravilo 16

Uporaba jezikov v postopku ugovora

1. Rok iz člena 115(6) Uredbe, v katerem mora stranka, ki ugovarja, predložiti prevod ugovora, je en mesec po poteku roka za ugovor.

2. Če stranka, ki ugovarja, ali prijavitelj pred datumom, ki šteje kot začetek postopka ugovora v skladu s pravilom 18(1), obvesti Urad, da sta se prijavitelj in stranka, ki ugovarja, dogovorila o drugem jeziku za postopek ugovora v skladu s členom 115(7) Uredbe, stranka, ki ugovarja, v primeru, da ugovor ni bil vložen v tem jeziku, predloži prevod ugovora v tem jeziku v roku enega meseca po navedenem datumu. Če prevod ni predložen ali je predložen prepozno, ostane jezik postopka nespremenjen.

Pravilo 16a

Obveščanje prijavitelja

Vsak ugovor in vsak dokument, ki ga predloži stranka, ki ugovarja, kot tudi vsako sporočilo, ki ga Urad naslovi na katero izmed strank pred iztekom roka iz pravila 18, Urad pošlje drugi stranki zaradi obveščanja o uvedbi ugovora.

Pravilo 17

Preizkus dopustnosti

1. Če pristojbina za ugovor ni bila plačana v roku za ugovor, se šteje, da ugovor ni bil vložen. Če je bila pristojbina za ugovor plačana po izteku roka za ugovor, se povrne stranki, ki ugovarja,.

2. Če ugovor ni bil vložen v roku za ugovor ali če ugovor ne določa jasno prijave, proti kateri je vložen, oziroma prejšnje znamke ali prejšnje pravice, na kateri temelji v skladu s pravilom 15(2)(a) in (b), ali ne vsebuje razlogov za ugovor skladno s pravilom 15(2)(c) in če te pomanjkljivosti niso bile odpravljene pred iztekom roka za ugovor, Urad zavrže ugovor kot nedopusten.

3. Če stranka, ki ugovarja, ne predloži prevoda, kot zahteva pravilo 16(1), se ugovor zavrže kot nedopusten. Če stranka, ki ugovarja, predloži nepopolni prevod, se del ugovora, ki ni bil preveden, ne upošteva pri preizkusu dopustnosti.

4. Če ugovor ne ustreza drugim določbam pravila 15, Urad o tem obvesti stranko, ki ugovarja, in jo pozove, naj ugotovljene pomanjkljivosti odpravi v roku dveh mesecev. Če pomanjkljivosti niso odpravljene pred iztekom roka, Urad zavrže ugovor kot nedopusten.

5. Vsaka ugotovitev v skladu z odstavkom 1, da se šteje, da ugovor ni bil vložen, in vsaka odločitev o zavrženju ugovora kot nedopustnega po odstavkih 2, 3 in 4, se sporočita prijavitelju.

Pravilo 18

Začetek postopka ugovora

1. Če je ugovor dopusten na podlagi pravila 17, Urad pošlje strankam sporočilo, da šteje, da se je postopek ugovora začel dva meseca po prejemu obvestila. Rok se lahko podaljša do največ 24 mesecev, če obe stranki predložita prošnji za takšno podaljšanje pred iztekom roka.

2. Če je prijava umaknjena ali omejena na blago in storitve, proti katerim ugovor ni naperjen, v roku, določenem v odstavku 1, ali je Urad obveščen o poravnavi med strankama ali je prijava zavržena v vzporednem postopku, se postopek ugovora zaključi.

3. Če v roku iz odstavka 1 prijavitelj omeji prijavo s črtanjem nekaterega blaga in storitev, proti katerim je naperjen ugovor, Urad pozove stranko, ki ugovarja, naj se v roku, ki ji ga določi, izjavi o tem, ali ugovarja še naprej, in v primeru, da je tako, kateremu preostalemu blagu in storitvam. Če stranka, ki ugovarja, umakne ugovor zaradi omejitve, se postopek ugovora zaključi.

4. Če se postopek ugovora zaključi na podlagi odstavkov 2 ali 3 pred iztekom roka iz odstavka 1, se o stroških ne odloči.

5. Če se postopek ugovora zaključi zaradi umika ali omejitve prijave na podlagi odstavka 3 pred iztekom roka iz odstavka 1, se pristojbina za ugovor povrne.

Pravilo 19

Utemeljitev ugovora

1. Urad omogoči stranki, ki ugovarja, da predstavi dejstva, dokaze in navedbe v podkrepitev ugovora ali da dopolni dejstva, dokaze ali navedbe, ki so že bili predloženi na podlagi pravila 15(3), v roku, ki ji ga določi, in ki znaša najmanj 2 meseca od datuma, ki se šteje za začetek postopka ugovora v skladu s pravilom 18(1).

2. V roku iz odstavka 1 lahko stranka, ki ugovarja, vloži dokaz o obstoju, veljavnosti in obsegu varstva svoje prejšnje znamke ali prejšnje pravice, kakor tudi dokaz o upravičenosti do vložitve ugovora. Stranka, ki ugovarja, priskrbi zlasti naslednje dokaze:

(a) če ugovor temelji na znamki, ki ni znamka Skupnosti, dokaz o njeni vložitvi ali registraciji, s predložitvijo: (i) če znamka še ni registrirana, prepisa zadevnega potrdila o vložitvi ali enakovrednega dokumenta, ki ga je izdal organ, pri katerem je bila vložena prijava znamke; ali (ii) če je znamka registrirana, prepisa zadevnega potrdila o registraciji in, odvisno od primera, zadnjega potrdila o podaljšanju, iz katerega je razvidno, da rok varstva znamke traja čez rok iz odstavka 1 in vsako podaljšanje tega roka, ali enakovrednih dokumentov, ki jih je izdal organ, pri katerem je bila znamka registrirana;

(b) če ugovor temelji na znani znamki v smislu člena 8(2)(c) Uredbe, dokaz, da je znamka znana na zadevnem ozemlju;

(c) če ugovor temelji na znamki, ki uživa ugled v smislu člena 8(5) Uredbe, poleg dokazov iz točke (a) tega odstavka, dokaz o tem, da znamka uživa ugled, kakor tudi dokaze ali navedbe, ki kažejo, da bi uporaba znamke, ki se prijavlja, brez pravega razloga neupravičeno izkoriščala ali pa oškodovala razlikovalni značaj ali ugled prejšnje znamke;

(d) če ugovor temelji na prejšnji pravici v smislu člena 8(4) Uredbe, dokaz o njeni pridobitvi, nadaljnjem obstoju in obsegu varstva te pravice;

(e) če ugovor temelji na členu 8(3) Uredbe, dokaz o lastništvu stranke, ki ugovarja, in o naravi njenega odnosa s pooblaščencem ali zastopnikom.

3. Informacije in dokazi iz odstavkov 1 in 2 so v jeziku postopka ali jim je priložen prevod. Prevod se predloži v roku, določenem za predložitev originalnega dokumenta.

4. Urad ne upošteva pisnih stališč ali dokumentov ali njihovih delov, ki niso bili predloženi ali ki niso bili prevedeni v jezik postopka, v roku, ki ga je določil Urad.

Pravilo 20

Preizkus ugovora

1. Če stranka, ki ugovarja, ne dokaže obstoja, veljavnosti in obsega varstva prejšnje znamke ali pravice, kakor tudi upravičenosti do vložitve ugovora do izteka roka iz pravila 19(1), se ugovor kot neutemeljen zavrne.

2. Če ugovor ni zavržen na podlagi odstavka 1, Urad obvesti prijavitelja o vložitvi ugovora in ga pozove, naj vloži pripombe v roku, ki ga določi Urad.

3. Če prijavitelj ne vloži nobenih pripomb, lahko Urad izda odločbo o ugovoru na podlagi dokazov, s katerimi razpolaga.

4. O pripombah, ki jih vloži prijavitelj, se obvesti stranka, ki ugovarja, ki jo Urad, če se mu tako zdi potrebno, pozove k odgovoru v roku, ki ga določi Urad.

5. Pravilo 18(2) in (3) se smiselno uporablja po datumu, ki se šteje za začetek postopka ugovora.

6. V ustreznih primerih lahko Urad pozove stranke, naj omejijo svoja stališča na posamezna vprašanja, s čimer stranki dovoli, da postavi druga vprašanja v poznejši fazi postopka. V nobenem primeru ni mogoče od Urada zahtevati, naj obvesti stranke, katera dejstva ali dokazi bi lahko bili ali niso bili predloženi.

7. Urad lahko začasno prekine postopek ugovora:

(a) če ugovor temelji na prijavi registracije v skladu s členom 8(2)(b) Uredbe, dokler se v tem postopku ne sprejme dokončne odločitve;

(b) če ugovor temelji na prijavi registracije geografske označbe ali označbe porekla na podlagi Uredbe Sveta (EGS) št. 2081/92 ( 4 ), do sprejetja dokončne odločitve; ali

(c) če je začasna prekinitev zaradi okoliščin primerna.

▼B

Pravilo 21

Več ugovorov

1. Če je bilo proti isti prijavi za znamko Skupnosti vloženih več ugovorov, jih Urad lahko obravnava v enem samem postopku. Urad lahko kasneje odloči, da z njimi več ne bo postopal na ta način.

2. Če začetni preizkus enega ali več ugovorov pokaže, da znamka Skupnosti, za katero je bila vložena zahteva za registracijo, morda ni upravičena do registracije pri nekaterem ali vsem blagu ali storitvah, za katere se zahteva registracija, lahko Urad prekine druge postopke ugovora. Urad obvesti ostale ugovarjajoče stranke o vseh s tem povezanih odločitvah, sprejetih med postopki, ki se nadaljujejo.

3. Ko odločba o zavrženju prijave postane dokončna, ugovori, pri katerih je bila odločitev odložena v skladu z odstavkom 2, štejejo za rešene, ugovarjajoče stranke pa se o tem obvesti. Takšna rešitev šteje za primer, ki se ne nadaljuje na sodišču v smislu člena 81(4) uredbe.

4. Urad povrne 50 % pristojbine za ugovor, ki jo plača vsaka ugovarjajoča stranka, katere ugovor šteje za rešenega v skladu z odstavki 1, 2 in 3.

▼M2

Pravilo 22

Dokaz o uporabi

1. Zahteva za dokaz o uporabi na podlagi člena 43(2) ali (3) Uredbe je dopustna samo, če prijavitelj predloži takšno zahtevo v roku, ki ga določi Urad na podlagi pravila 20(2).

2. Če mora stranka, ki ugovarja, predložiti dokaz o uporabi ali pokazati, da obstajajo ustrezni razlogi za neuporabo, jo Urad pozove, naj zahtevani dokaz priskrbi v roku, ki ji ga določi. Če stranka, ki ugovarja, takšnega dokaza ne priskrbi pred iztekom roka, Urad ugovor zavrže.

3. Podatki in dokazila za predložitev dokaza o uporabi zajemajo podatke o kraju, času, obsegu in naravi uporabe znamke, na kateri temelji ugovor, za blago in storitve, za katere je registrirana, in dokazila, ki podpirajo te podatke v skladu z odstavkom 4.

4. Dokazila se predložijo v skladu s praviloma 79 in 79a in so načeloma omejena na predložitev dodatne dokumentacije in predmetov, kot so embalaža, nalepke, ceniki, katalogi, računi, fotografije, časopisni oglasi in pisne izjave iz člena 76(1)(f) Uredbe.

5. Zahteva za dokaz o uporabi se lahko vloži skupajs pripombami o razlogih, na katerih temelji ugovor, ali brez njiih. Te pripombe se lahko vložijo tudi skupaj s pripombami v odgovor na dokaz o uporabi.

6. Če dokazila stranke, ki ugovarja, niso v jeziku postopka ugovora, lahko Urad od stranke, ki ugovarja, zahteva, naj predloži prevod teh dokazil v tem jeziku v roku, ki ga določi Urad.

▼B

NASLOV III

POSTOPEK REGISTRACIJE

▼C1

▼B

Pravilo 24

Potrdilo o registraciji

1. Urad imetniku znamke izda potrdilo o registraciji, ki vsebuje vpise v register, predvidene v ►M4 ►C1 členu 87(2) Uredbe ◄ ◄ , in ustrezno izjavo o tem, da so bili ti podatki vneseni v register.

▼M2

2. Urad proti plačilu zagotovi overjene ali neoverjene prepise potrdila o registraciji.

▼B

Pravilo 25

Sprememba registracije

1. Zahteva za spremembo registracije po členu 48(2) uredbe vsebuje:

(a) registracijsko številko;

(b) ime in naslov imetnika znamke v skladu s pravilom 1(1)(b);

▼M2 —————

▼B

(d) oznako elementa v prikazu znamke, ki naj se spremeni, in ta element v spremenjeni verziji;

(e) prikaz spremenjene znamke v skladu s pravilom 3.

2. Dokler se ne plača zahtevana pristojbina, se prijava ne šteje za vloženo. Če pristojbina ni bila plačana ali ni bila plačana v celoti, Urad ustrezno obvesti vložnika zahteve.

3. Če pogoji, ki urejajo spremembo registracije, niso izpolnjeni, Urad o pomanjkljivostih obvesti vložnika zahteve. Če pomanjkljivosti niso odpravljene v roku, ki ga določi Urad, Urad prijavo zavrže.

4. Če je registracija spremembe izpodbijana v skladu s členom 48(3) uredbe, se smiselno uporabljajo določbe o postopku ugovora iz uredbe in teh pravil.

5. Za spremembo istega elementa pri dveh ali več registracijah istega imetnika se lahko vloži le ena zahteva. Zahtevana pristojbina se plača za vsako registracijo, ki naj se spremeni.

▼M2

Pravilo 25a

Delitev registracije

1. Izjava o delitvi registracije na podlagi člena 48a Uredbe vsebuje:

(a) registracijsko številko;

(b) ime in naslov imetnika znamke v skladu s pravilom 1(1)(b);

(c) seznam blaga in storitev, ki sestavlja deljeno registracijo, ali, da se doseže delitev v več kot eno deljeno registracijo, seznam blaga in storitev za vsako deljeno registracijo;

(d) seznam blaga in storitev, ki ostanejo v prvotni registraciji.

2. Če Urad ugotovi, da zahteve iz odstavka 1 niso izpolnjene ali se seznam blaga in storitev, ki sestavlja deljeno registracijo, prekriva z blagom in storitvami, ki ostanejo v prvotni registraciji, pozove prijavitelja, naj odpravi ugotovljene pomanjkljivosti v roku, ki mu ga določi.

Če pomanjkljivosti niso odpravljene pred pretekom roka, Urad zavrne izjavo o delitvi.

3. Če Urad ugotovi, da je izjava o delitvi nedopustna na podlagi člena 48a Uredbe, zavrne izjavo o delitvi.

4. Urad odpre ločen spis za deljeno registracijo, ki vsebuje popolni prepis spisa prvotne registracije, vključno z izjavo o delitvi in dopise s tem v zvezi. Urad dodeli deljeni registraciji novo registracijsko številko.

▼B

Pravilo 26

Sprememba imena ali naslova imetnika znamke Skupnosti ali njegovega registriranega zastopnika

1. Sprememba imena ali naslova imetnika znamke Skupnosti, pri kateri ne gre za spremembo znamke Skupnosti v skladu s členom 48(2) uredbe in ki ni posledica celotnega ali delnega prenosa registrirane znamke, se na zahtevo imetnika vpiše v register.

2. Zahteva za spremembo imena ali naslova imetnika registrirane znamke vsebuje:

(a) registracijsko številko znamke;

(b) ime in naslov imetnika znamke, kot sta vpisana v registru;

(c) podatek o spremenjenem imenu in naslovu imetnika znamke v skladu s pravilom 1(1)(e).

▼M2 —————

▼B

3. Za to zahtevo se pristojbina ne plačuje.

4. Ena zahteva se lahko vloži za spremembo imena ali naslova pri dveh ali več registracijah istega imetnika.

5. Če pogoji za vpis spremembe v registre niso izpolnjeni, Urad o pomanjkljivostih obvesti vložnika zahteve. Če pomanjkljivosti niso odpravljene v roku, ki ga določi Urad, Urad prijavo zavrže.

6. Odstavki 1 do 5 se smiselno uporabljajo za spremembo imena ali naslova registriranega zastopnika.

7. Odstavki 1 do 6 se smiselno uporabljajo za prijave znamke Skupnosti. Sprememba se vpiše v evidenco spisov v zvezi z znamkami Skupnosti, ki jo vodi Urad.

Pravilo 27

Popravljanje napak in pomot v registru in pri objavi registracije

1. Če ima registracija znamke ali objava registracije napako ali pomoto, ki se jo da pripisati Uradu, Urad napako ali pomoto popravi po uradni dolžnosti ali na zahtevo imetnika.

2. Če tako zahtevo vloži imetnik, se smiselno uporablja pravilo 26. Za to zahtevo se pristojbina ne plačuje.

3. Urad objavi popravke po tem pravilu.

Pravilo 28

Zahteva po prednosti po registraciji znamke Skupnosti

1. Zahteva v skladu s členom 35 uredbe za priznanje prednosti ene ali več predhodno registriranih blagovnih znamk iz člena 34 uredbe vsebuje:

(a) registracijsko številko znamke Skupnosti;

(b) ime in naslov imetnika znamke Skupnosti v skladu s pravilom 1(1)(b);

▼M2 —————

▼M2

(d) navedbo države članice ali držav članic, v ali za katere je prejšnja znamka registrirana, številko registracije in datum, od katerega je ustrezna registracija veljavna, in blago in storitve, za katere je registrirana prejšnja znamka;

▼B

(e) navedbo blaga in storitev, za katere se zahteva prednost;

(f) prepis ustrezne registracije; prepis mora pristojni organ overiti kot natančen prepis ustrezne registracije.

2. Če pogoji za zahtevo po priznanju prednosti niso izpolnjeni, Urad o pomanjkljivostih obvesti vložnika. Če pomanjkljivosti niso odpravljene v roku, ki ga določi Urad, Urad prijavo zavrže.

3. Urad obvesti Urad Beneluksa za znamke ali glavni urad za industrijsko lastnino zadevne države članice o dejanski zahtevi po priznanju prednosti.

4. Predstojnik Urada lahko določi, da lahko gradivo, ki ga predloži vložnik zahteve, obsega manj, kot je zahtevano v odstavku 1(f), pod pogojem, da so zahtevane informacije Uradu na voljo iz drugih virov.

▼M4 —————

▼B

NASLOV V

PRENOS, LICENCE IN DRUGE PRAVICE, SPREMEMBE

Pravilo 31

Prenos

1. Zahteva za registracijo prenosa po členu 17 uredbe vsebuje:

(a) registracijsko številko znamke Skupnosti;

(b) podatke o novem imetniku v skladu s pravilom 1(1)(b);

(c) če v prenosu ni zajeto vse registrirano blago in storitve, podrobne podatke o registriranem blagu ali storitvah, na katere se prenos nanaša;

(d) dokumente, ki ustrezno dokazujejo prenos v skladu s členom 17(2) in (3) uredbe.

2. Zahteva lahko vsebuje, če je to primerno, ime in službeni naslov zastopnika novega imetnika, ki se določi v skladu s pravilom 1(1)(e).

▼M2 —————

▼B

5. Zadosten dokaz o prenosu po odstavku 1(d) je:

(a) da je zahtevo za registracijo prenosa podpisal registrirani imetnik ali njegov zastopnik in pravni naslednik njegovega zastopnika; ali

(b) da zahtevo, če jo vloži pravni naslednik, spremlja izjava, ki jo je podpisal registrirani imetnik ali njegov zastopnik, da se strinja z registracijo pravnega naslednika; ali

(c) da zahtevo spremlja izpolnjen obrazec o prenosu ali dokument, določen v pravilu 83(1)(d), ki ga je podpisal registrirani imetnik ali njegov zastopnik in pravni naslednik ali njegov zastopnik.

6. Če niso izpolnjeni pogoji, ki se uporabljajo za registracijo prenosa, kot so določeni v členu 17(1) do (4) uredbe, v zgornjih odstavkih 1 do 4 in v drugih pravilih, Urad obvesti vložnika zahteve o pomanjkljivostih. Če pomanjkljivosti niso odpravljene v roku, ki ga določi Urad, Urad zavrže zahtevo za registracijo prenosa.

7. Za dve ali več znamk se lahko odda le ena zahteva za registracijo prenosa pod pogojem, da sta registrirani imetnik in pravni naslednik ista za vsako znamko.

8. Odstavki 1 do 7 se smiselno uporabljajo za prijave za znamke Skupnosti. Prenos se vpiše v evidenco prijav za znamko Skupnosti, ki jo vodi Urad.

Pravilo 32

Delni prenosi

1. Če se zahteva za registracijo prenosa nanaša le na del blaga in storitev, za katere je znamka registrirana, zahteva vsebuje navedbo blaga in storitev, na katere se nanaša delni prenos.

2. Blago in storitve v prvotni registraciji se razporedijo med preostalo registracijo in novo registracijo, tako da se blago in storitve v preostali registraciji in novi registraciji ne prekrivajo.

3. Pravilo 31 se smiselno uporablja za zahteve za registracijo delnega prenosa.

▼M2

4. Urad odpre za novo registracijo nov spis, sestavljen iz popolnega prepisa spisa o prvotni registraciji, vključno z zahtevo za registracijo delnega prenosa in zadevnimi dopisi. Urad novi registraciji dodeli tudi novo registrsko številko.

▼B

5. Vsaka zahteva prvotnega vložnika, o kateri še ni odločeno v zvezi s prvotno registracijo, šteje za nerešeno zadevo v zvezi s preostalo registracijo in novo registracijo. Če je treba za takšno zahtevo plačati pristojbine in je te pristojbine plačal prvotni imetnik, novemu imetniku ni treba plačatu nobenih dodatnih pristojbin za takšno prijavo.

Pravilo 33

Registracija licenc in drugih pravic

▼M2

1. Pravilo 31(1), (2), (5) in (7) se smiselno uporablja za registracijo licence, prenosa licence, stvarne pravice, prenosa stvarne pravice, izvršbe ali stečajnega postopka ob upoštevanju:

(a) Pravilo 31(1)(c) se ne uporablja glede zahteve za registracijo stvarne pravice, izvršbe ali postopka v primeru plačilne nesposobnosti;

(b) Pravilo 31(1)(d) in (5) se ne uporablja, kadar je zahtevo podal imetnik znamke Skupnosti.

2. Prijava registracije licence, prenosa licence, stvarne pravice, prenosa stvarne pravice ali izvršbe se ne šteje za vloženo, dokler ni plačana zahtevana pristojbina.

▼B

3. Če niso izpolnjeni pogoji za registracijo, kot so določeni v ►M2 členih 19 do 22 ◄ uredbe, ►M2 v odstavku 1 tega pravila in pravila 34(2) ◄ in v drugih pravilih, Urad obvesti vložnika zahteve o nepravilnostih. Če nepravilnosti niso odpravljene v roku, ki ga določi Urad, Urad prijavo za registracijo zavrže.

▼M2

4. Odstavka 1 in 3 se smiselno uporabljata za prijave znamke Skupnosti.Licence, stvarne pravice, postopki v primerih plačilne nesposobnosti in izvršbe se vpišejo v spise o prijavah za znamko Skupnosti, ki jih vodi Urad.

Pravilo 34

Posebne določbe za registracijo licence

1. Prijava registracije licence lahko vsebuje zahtevo, da se licenca vpiše v register kot ena ali več naslednjih:

(a) izključna licenca;

(b) podlicenca, če jo podeli imetnik licence, katerega licenca je vpisana v register;

(c) licenca, omejena na del blaga ali storitev, za katere je znamka registrirana;

(d) licenca, omejena na del Skupnosti;

(e) začasna licenca.

2. Če je podana zahteva, da se licenca vpiše kot licenca skladno z odstavkom 1(c), (d) in (e), se v prijavi registracije licence navede blago in storitve, del Skupnosti ter obdobje, za katero se podeljuje licenca.

▼B

Pravilo 35

Izbris ali sprememba registracije licenc in drugih pravic

1. Registracija, ki se izvede po pravilu 33(1), se izbriše na zahtevo ene od prizadetih oseb.

2. Zahteva vsebuje:

(a) registracijsko številko znamke Skupnosti; in

(b) podrobne podatke o pravici, katere registracija naj se izbriše.

▼M2

3. Dokler se ne plača zahtevana pristojbina, se zahteva za izbris registracije licence, stvarne pravice ali izvršbe ne šteje za vloženo.

▼B

4. Zahtevo spremljajo dokumenti, ki kažejo, da registrirana pravica več ne obstaja, ali izjava imetnika licence ali druge pravice o tem, da se strinja z izbrisom registracije.

5. Če pogoji za izbris registracije niso izpolnjeni, Urad o nepravilnosti obvesti vložnika zahteve. Če nepravilnosti niso odpravljene v roku, ki ga določi Urad, Urad zahtevo za izbris registracije zavrže.

6. Odstavki 1, 2, 4 in 5 se smiselno uporabljajo za zahtevo za spremembo registracije, izvedeno po pravilu 33(1).

7. Odstavki se smiselno uporabljajo 1 do 6 za vpise v spise v skladu s členom 33(4) uredbe.

NASLOV VI

ODPOVED

Pravilo 36

Odpoved

1. Prijava odpovedi v skladu s členom 49 uredbe vsebuje:

(a) registracijsko številko znamke Skupnosti;

(b) ime in naslov imetnika v skladu s pravilom 1(1)(b);

▼M2 —————

▼B

(d) če se odpoved prijavlja le za nekatero blago in storitve, za katere je znamka registrirana, blago in storitve, za katere se prijavlja odpoved, ali blago in storitve, za katere znamka ostaja registrirana.

2. Če se v register vpiše pravica tretje stranke v zvezi z znamko Skupnosti, je kot dokaz o njenem pristanku k odpovedi dovolj, da izjavo o pristanku k odpovedi podpiše imetnik te pravice ali njegov zastopnik. Če je registrirana licenca, se odpoved registrira tri mesece po datumu, na katerega imetnik znamke Skupnosti obvesti Urad, da je pridobitelja licence obvestil o svoji nameri o odpovedi. Če imetnik Uradu pred iztekom tega roka dokaže, da je imetnik licence podal svoj pristanek, se odpoved registrira takoj.

3. Če pogoji za odpoved niso izpolnjeni, Urad o pomanjkljivostih obvesti prijavitelja. Če pomanjkljivosti niso odpravljene v roku, ki ga določi Urad, Urad zavrne vpis odpovedi v register.

NASLOV VII

RAZVELJAVITEV IN NIČNOST

Pravilo 37

Zahteva za razveljavitev ali ugotovitev ničnosti

Zahteva Uradu za razveljavitev ali ugotovitev ničnosti v skladu s členom 55 uredbe vsebuje:

(a) kar zadeva registracijo, za katero se zahteva razveljavitev ali ugotovitev ničnosti; (i) registracijsko številko znamke Skupnosti, za katero se zahteva razveljavitev ali ugotovitev ničnosti; (ii) ime in naslov imetnika znamke Skupnosti, za katero se zahteva razveljavitev ali ugotovitev ničnosti; (iii) navedbo registriranega blaga in storitev, za katere se zahteva razveljavitev ali ugotovitev ničnosti;

(b) kar zadeva razloge, na katerih temelji zahteva, (i) v primeru zahteve v skladu s členom 50 ali členom 51 uredbe navedbo razlogov, na katerih temelji zahteva za razveljavitev ali ugotovitev ničnosti; (ii) v primeru zahteve v skladu s členom 52(1) uredbe podrobne podatke o pravici, na kateri temelji zahteva za ugotovitev ničnosti, in, če je potrebno, podrobne podatke, ki dokazujejo, da ima vložnik zahteve pravico navajati prejšnje pravice kot razloge za ničnost; (iii) v primeru zahteve v skladu s členom 52(2) uredbe podrobne podatke o pravici, na kateri temelji zahteva za ugotovitev ničnosti, in podrobne podatke, ki dokazujejo, da je vložnik zahteve imetnik prejšnje pravice iz člena 52(2) uredbe ali da je po veljavni nacionalni zakonodaji upravičen zahtevati to pravico; (iv) navedbo dejstev, dokazov in navedb, predloženih v podporo tem razlogom;

(c) kar zadeva vložnika zahteve, (i) njegovo ime in naslov skladno s pravilom 1(1)(b); (ii) če je vložnik zahteve imenoval zastopnika, ime in službeni naslov zastopnika v skladu s pravilom 1(1)(e).

Pravilo 38

Jeziki, ki se uporabljajo v postopku za razveljavitev ali ugotovitev ničnosti

▼M2

1. Rok iz člena 115(6) Uredbe, v katerem vložnik zahteve za razveljavitev ali ugotovitev ničnosti vloži prevod svoje prijave, znaša en mesec od vložitve prijave, po preteku katerega se prijava zavrže kot nedopustna.

▼B

2. Če dokazila v podporo zahtevi niso vložena v jeziku, ki se uporablja v postopku za razveljavitev ali ugotovitev ničnosti, vložnik zahteve vloži prevod teh dokazil v ta jezik v roku dveh mesecev po vložitvi takšnih dokazil.

3. Če vložnik zahteve za razveljavitev ali ugotovitev ničnosti ali imetnik znamke Skupnosti obvestita Urad pred iztekom roka dveh mesecev po tem, ko imetnik znamke Skupnosti prejme obvestilo iz pravila 40(1), da sta se sporazumela o drugem jeziku postopka v skladu s členom 115(7) uredbe, vložnik zahteve, če zahteva ni bila vložena v tem jeziku, vloži prevod zahteve v tem jeziku v roku enega meseca od omenjenega datuma. ►M2 Kadar prevod ni vložen ali je vložen prepozno, ostane jezik postopka nespremenjen. ◄

▼M2

Pravilo 39

Zavrženje zahteve za razveljavitev ali ugotovitev ničnosti zaradi nedopustnosti

1. Če Urad ugotovi, da zahtevane pristojbine niso bile plačane, pozove vložnika zahteve, naj plača pristojbino v roku, ki mu ga določi. Če zahtevana pristojbina ni plačana v roku, ki ga določi Urad, ta vložnika obvesti, da se zahteva za razveljavitev ali ugotovitev ničnosti ne šteje za vloženo. Če se zahtevana pristojbina plača po izteku roka, ki ga določi Urad, se povrne vložniku.

2. Če prevod, zahtevan na podlagi pravila 38(1), ni vložen v predpisanem roku, Urad zavrže zahtevo za razveljavitev ali ugotovitev ničnosti kot nedopustno.

3. Če Urad ugotovi, da zahteva ni v skladu s pravilom 37, pozove vložnika zahteve, naj odpravi ugotovljene pomanjkljivosti v roku, ki mu ga določi. Če pomanjkljivosti niso odpravljene pred iztekom roka, Urad zavrže zahtevo kot nedopustno.

4. Vse odločitve o zavrženju zahteve za razveljavitev ali ugotovitev ničnosti po odstavkih 2 ali 3 se sporočijo vložniku zahteve in imetniku znamke Skupnosti.

▼B

Pravilo 40

Preizkus zahteve za razveljavitev ali ugotovitev ničnosti

▼M2

1. Vsaka zahteva za razveljavitev ali ugotovitev ničnosti, ki se šteje za vloženo, se naznani imetniku znamke Skupnosti. Če Urad ugotovi, da je zahteva dopustna, pozove imetnika znamke Skupnosti, naj poda svoja stališča v roku, ki mu ga določi.

▼B

2. Če imetnik znamke Skupnosti ne poda nobenih stališč, lahko Urad odloči o razveljavitvi ali ugotovitvi ničnosti na podlagi dokazov, s katerimi razpolaga.

3. Vsa stališča, ki jih poda imetnik znamke Skupnosti, se posredujejo vložniku zahteve, od katerega Urad zahteva, če se mu to zdi primerno, odgovor v roku, ki ga določi Urad.

▼M2

4. Če pravilo 69 ne določa ali dovoljuje drugače, se vsa stališča, ki so jih vložile stranke, pošljejo drugi zadevni stranki.

5. V primeru zahteve za razveljavitev na podlagi člena 50(1)(a) Uredbe, Urad pozove imetnika znamke Skupnosti, naj priskrbi dokaz o resni in dejanski uporabi znamke v roku, ki mu ga določi. Če dokaz ni predložen v določenem roku, se znamka Skupnosti razveljavi. Smiselno se uporabi pravilo 22(2), (3) in (4).

▼M2

6. Če mora vložnik zahteve priskrbeti dokaz o uporabi ali dokaz, da obstajajo ustrezni razlogi za neuporabo na podlagi člena 56(2) ali (3) Uredbe, Urad pozove vložnika, naj priskrbi dokaz o resni in dejanski uporabi znamke v roku, ki mu ga določi. Če dokaz ni predložen v določenem roku, se zahteva za ugotovitev ničnosti zavrže. Smiselno se uporabi pravilo 22(2), (3) in (4).

▼B

Pravilo 41

Več zahtev za razveljavitev ali ugotovitev ničnosti

1. Če je bilo vloženih več zahtev za razveljavitev ali ugotovitev ničnosti iste znamke Skupnosti, jih Urad lahko obravnava v enem samem postopku. Urad lahko kasneje odloči, da v zvezi z njimi več ne bo postopal na ta način.

2. Pravilo 21(2), (3) in (4) se smiselno uporablja.

NASLOV VIII

KOLEKTIVNE ZNAMKE SKUPNOSTI

Pravilo 42

Uporaba določb

Določbe teh pravil se uporabljajo za kolektivne znamke Skupnosti v skladu s pravilom 43.

Pravilo 43

Pravilnik, ki ureja kolektivne znamke Skupnosti

1. Če prijava kolektivne znamke Skupnosti ne vsebuje pravilnika o njeni uporabi v skladu s členom 65 uredbe, se ta pravilnik predloži Uradu v roku dveh mesecev po datumu vložitve prijave.

2. V pravilniku o uporabi kolektivne znamke Skupnosti je določeno:

(a) ime in službeni naslov prijavitelja;

(b) namen združenja ali namen, za katerega je ustanovljena oseba javnega prava;

(c) organe, pooblaščene za zastopanje združenja ali navedene pravne osebe;

(d) pogoje za članstvo;

(e) osebe, pooblaščene za uporabo znamke;

(f) če je to primerno, pogoje, ki urejajo uporabo znamke, vključno s sankcijami;

(g) če je to primerno, pooblastilo iz drugega stavka člena 65(2) uredbe.

NASLOV IX

KONVERZIJA

▼M2

Pravilo 44

Prijava za konverzijo

1. Prijava za konverzijo prijave znamke Skupnosti ali registrirane znamke Skupnosti v prijavo nacionalne znamke na podlagi člena 108 Uredbe vsebuje.

(a) ime in naslov vložnika prijave za konverzijo v skladu s pravilom 1(1)(b);

(b) številko vložitve prijave znamke Skupnosti ali registracijsko številko znamke Skupnosti;

(c) navedbo razlogov za konverzijo v skladu s členom 108(1)(a) ali (b) Uredbe;

(d) navedbo države članice ali držav članic, za katere se zahteva konverzija;

(e) če se zahteva ne nanaša na vse blago in storitve, za katere je bila vložena prijava ali registrirana znamka, navedbo blaga in storitev, za katere se zahteva konverzija, in, če se konverzija zahteva za več kot eno državo članico in seznam blaga in storitev ni enak v vseh državah članicah, navedbo ustreznega blaga in storitev za vsako državo članico;

(f) če se zahteva konverzija v skladu s členom 108(6) Uredbe, navedbo datuma, na katerega je odločba nacionalnega sodišča postala pravnomočna, in prepis te odločbe; prepis je lahko predložen v jeziku, v katerem je bila izdana odločba.

2. Zahteva za konverzijo se vloži v roku iz člena 108(4), (5) ali (6) Uredbe. Če se zahteva konverzija, pa registracija ni bila podaljšana, začne teči rok treh mesecev, predviden v členu 108(5) Uredbe, dan po zadnjem dnevu, na katerega je mogoče oddati zahtevo za podaljšanje v skladu s členom 47(3) Uredbe.

Pravilo 45

Preučitev prijave za konverzijo

1. Če prijava za konverzijo ne izpolnjuje zahtev iz člena 108(1) ali (2) Uredbe ali ni bila vložena v ustreznem roku treh mesecev ali ne izpolnjuje pravila 44 ali drugih pravil, Urad o tem obvesti vložnika in mu določi rok, v katerem lahko dopolni prijavo ali predloži kakršne koli manjkajoče informacije ali navedbe.

2. Če pristojbina za konverzijo v ustreznem roku treh mesecev ni plačana, Urad prijavitelja obvesti, da se prijava za konverzijo ne šteje za vloženo.

3. Če manjkajoče navedbe, niso bile predložene v roku, ki ga je določil Urad, ta zavrže prijavo za konverzijo.

Če se uporabi člen 108(2) Uredbe, Urad zavrže prijavo za konverzijo kot nedopustno le glede tistih držav članic, za katere je konverzija po navedeni določbi izključena.

4. Če je Urad ali Sodišče za znamko Skupnosti zavrnilo prijavo znamke Skupnosti ali je razglasilo znamko Skupnosti za neveljavno iz absolutnih razlogov s sklicevanjem na jezik države članice, se konverzija izključi na podlagi člena 108(2) Uredbe za vse države članice, v katerih je ta jezik eden izmed uradnih jezikov. Če je Urad ali Sodišče za znamko Skupnosti zavrnilo prijavo znamke Skupnosti ali je razglasilo znamko Skupnosti za neveljavno iz absolutnih razlogov, za katere se je ugotovilo, da veljajo v celotni Skupnosti, ali na račun prejšnje znamke Skupnosti ali druge pravice industrijske lastnine Skupnosti, se konverzija izključi na podlagi člena 108(2) Uredbe za vse države članice.

▼B

Pravilo 46

Objava prijave za konverzijo

1. Če se prijava za konverzijo nanaša na prijavo znamke Skupnosti, ki je že bila objavljena v Biltenu za blagovne znamke Skupnosti v skladu s členom 40 uredbe, ali če se prijava za konverzijo nanaša na znamko Skupnosti, se prijava za konverzijo objavi v Biltenu za blagovne znamke Skupnosti.

2. Objava prijave za konverzijo vsebuje:

(a) številko vložitve ali registracijsko številko znamke, za katero se zahteva konverzija;

(b) sklic na predhodno objavo prijave ali registracije v Biltenu za blagovne znamke Skupnosti;

(c) navedbo države članice ali držav članic, za katere se zahteva konverzija;

(d) če se zahteva ne nanaša na vse blago in storitve, za katere je bila vložena prijava ali registrirana znamka, navedbo blaga in storitev, za katere se zahteva konverzija;

(e) če se konverzija zahteva za več kot eno državo članico in seznam blaga in storitev ni enak za vse države članice, navedbo ustreznega blaga in storitev za vsako državo članico;

(f) datum vložitve prijave za konverzijo.

▼M2

Pravilo 47

Prenos na glavne urade za industrijsko lastnino držav članic

Če prijava za konverzijo ustreza zahtevam iz Uredbe in teh pravil, Urad prenese prijavo za konverzijo in podatke iz ►M4 ►C1 člena 87(2) Uredbe ◄ ◄ na glavne urade za industrijsko lastnino držav članic, vključno z Uradom Beneluksa za znamke, za katere je bila prijava ugotovljena kot dopustna. Urad obvesti prijavitelja o datumu prenosa.

▼B

NASLOV X

PRITOŽBE

Pravilo 48

Vsebina pritožbe

1. Pritožba vsebuje:

(a) ime in naslov pritožnika v skladu s pravilom 1(1)(b);

(b) če pritožnik imenuje zastopnika, ime in službeni naslov zastopnika v skladu s pravilom 1(1)(e);

(c) navedbo odločbe, ki je predmet pritožbe, in obseg, v katerem se zahteva sprememba ali razveljavitev odločbe.

2. Pritožba se vloži v jeziku postopka, v katerem je bila sprejeta odločba, ki je predmet pritožbe.

Pravilo 49

Zavrženje pritožbe zaradi nedopustnosti

1. Če pritožba ni skladna s členi 57, 58 in 59 uredbe in pravilom 48(1)(c) in (2), jo odbor za pritožbe zavrže kot nedopustno, razen če so bile vse pomanjkljivosti odpravljene pred iztekom ustreznega časovnega roka, določenega v členu 59.

2. Če odbor za pritožbe ugotovi, da pritožba ni v skladu z drugimi določbami uredbe ali drugimi določbami teh pravil, zlasti pravilom 48(1)(a) in (b), o tem obvesti pritožnika in ga pozove, naj ugotovljene pomanjkljivosti odpravi v roku, ki ga določi. Če pritožba ni pravočasno popravljena, jo odbor za pritožbe zavrže kot nedopustno.

3. Če je pristojbina za pritožbo plačana po izteku roka za vložitev pritožbe v skladu s členom 59 uredbe, se pritožba ne šteje za vloženo, pristojbina za pritožbo pa se vrne prijavitelju.

Pravilo 50

Preizkus pritožb

1. Razen če ni drugače določeno, se določbe v zvezi s postopkom na oddelku, ki je sprejel odločbo, proti kateri je vložena pritožba, v pritožbenem postopku smiselno uporabljajo.

▼M2

Zlasti, če je pritožba naperjena proti odločitvi, sprejeti v postopku ugovora, se člen 78a Uredbe ne uporablja za časovne roke, določene na podlagi člena 61(2) Uredbe.

Če je pritožba naperjena proti odločitvi oddelka za ugovore, odbor omeji preizkus pritožbe na dejstva in dokaze, predložene v rokih, ki jih določi ali navede oddelek za ugovore skladno z uredbo in temi pravili, razen če odbor meni, da je treba dodatna in dopolnilna dejstva in dokaze upoštevati v skladu s členom 74(2) Uredbe.

▼B

2. Odločba odbora za pritožbo vsebuje:

(a) navedbo, da ga je sprejel odbor;

(b) datum sprejema odločbe;

(c) imena predsednika in drugih članov odbora za pritožbe, ki so pri tem sodelovali;

(d) ime pristojnega uslužbenca tajništva;

(e) imena strank in njihovih zastopnikov;

(f) navedbo zadev, o katerih se bo odločalo;

(g) povzetek dejstev;

(h) razloge;

(i) izrek odločbe odbora za pritožbe vključno s sklepom o stroških, če je to potrebno.

3. Odločbo podpiše predsednik in drugi člani odbora za pritožbe ter uslužbenec tajništva odbora za pritožbe.

▼M2

Pravilo 51

Povračilo pristojbin za pritožbe

Pristojbina za pritožbo se povrne le po odredbi katerega izmed naslednjih:

(a) oddelka, katerega odločba je izpodbijana, če dovoli vmesni preizkus na podlagi člena 60(1) ali člena 60a Uredbe;

(b) odbora za pritožbe, če pritožbo dovoli in meni, da je takšno povračilo pravično zaradi bistvenih kršitev postopka.

▼B

NASLOV XI

SPLOŠNE DOLOČBE

Del A

Odločbe in sporočila Urada

Pravilo 52

Oblika odločb

1. Odločbe Urada so pisne in podajo razloge, na katerih temeljijo. Če pred Uradom poteka ustni postopek, se odločba lahko razglasi ustno. Pozneje se odločba v pisni obliki posreduje strankam.

2. Odločbe Urada, ki so lahko predmet pritožbe, spremlja pravni pouk, da je pritožbo treba vložiti pisno na Uradu v dveh mesecih po datumu obvestila o odločbi, zoper katero je vložena pritožba. Pravni pouk tudi opozori stranke na določbe iz členov 57, 58 in 59 uredbe. Stranke se ne morejo sklicevati na opustitev pravnega pouka.

▼M2

Pravilo 53

Popravki napak v odločbah

Če Urad ugotovi po uradni dolžnosti ali na zahtevo stranke v postopku jezikovne napake, napake pri prepisu in očitne napake v odločitvi, zagotovi, da napako popravi odgovorni oddelek.

▼M2

Pravilo 53a

Razveljavitev odločbe ali vpisa v register

1. Če Urad ugotovi po uradni dolžnosti ali na podlagi ustrezne informacije strank v postopku, da je odločba ali vpis v register predmet razveljavitve na podlagi člena 77a Uredbe, obvesti o nameravani razveljavitvi prizadeto stranko.

2. Prizadeta stranka lahko predloži stališča o nameravani razveljavitvi v roku, ki ga določi Urad.

3. Če se prizadeta stranka strinja z nameravano razveljavitvijo ali če ne predloži stališč v roku, Urad razveljavi odločbo ali vpis. Če se prizadeta stranka ne strinja z razveljavitvijo, Urad odloči o razveljavitvi.

4. Odstavki 1, 2 in 3 se smiselno uporabljajo, če je verjetno, da bo razveljavitev vplivala na več kot eno stranko. V teh primerih se stališča, ki jih predloži ena stranka na podlagi odstavka 3, vedno sporočijo drugi stranki ali strankam s pozivom, naj predložijo stališča.

5. Če razveljavitev odločbe ali vpisa v register vpliva na odločbo ali vpis, ki je bil objavljen, se objavi tudi razveljavitev.

6. Za razveljavitev po odstavkih 1 do 4 je pristojen oddelek ali enota, ki je izdala odločbo.

▼B

Pravilo 54

Obveščanje o izgubi pravic

1. Če Urad ugotovi, da iz uredbe ali teh pravil izhaja izguba katerihkoli pravic, ne da bi bila sprejeta kaka odločba, o tem obvesti zadevno osebo v skladu s členom 77 uredbe in jo opozori na vsebino odstavka 2 tega pravila.

2. Če se zadevni osebi ugotovitev Urada zdi netočna, lahko v dveh mesecih po obvestilu o sporočilu iz odstavka 1 zahteva odločitev Urada o zadevi. Takšna odločba se izda le, če se Urad ne strinja z osebo, ki jo zahteva; sicer Urad spremeni svojo ugotovitev in obvesti osebo, ki zahteva odločitev.

Pravilo 55

Podpis, ime, pečat

1. V vsaki odločbi, sporočilu ali obvestilu Urada je naveden oddelek ali odsek Urada, pa tudi ime ali imena pristojnega uradnika ali uradnikov. Podpiše jih uradnik ali uradniki ali pa je namesto podpisa natisnjen ali žigosan žig Urada.

2. Predstojnik Urada lahko odredi, da se lahko uporabijo drugi načini določanja oddelka ali odseka Urada in imena pristojnega uradnika ali uradnikov ali drugačne identifikacije razen pečata, če se odločbe, sporočila ali obvestila prenašajo po telefaksu ali na druge tehnične načine komuniciranja.

Del B

Ustni postopek in pridobivanje dokazov

Pravilo 56

Vabilo na ustni postopek

1. Stranke se povabijo na ustni postopek, predviden v členu 75 uredbe, opozori pa se jih na odstavek 3 tega pravila. Vabilo se izroči vsaj mesec dni pred postopkom, razen če se stranke sporazumejo za krajši rok.

2. Pri izdaji vabila Urad opozori na vprašanja, o katerih je po njegovem mnenju treba razpravljati, da bi lahko sprejeli odločitev.

3. Če se stranka, ki je bila ustrezno vabljena na ustni postopek pred Uradu, ne pojavi v skladu z vabilom, se lahko postopek nadaljuje brez nje.

Pravilo 57

Pridobivanje dokazov s strani Urada

1. Če Urad meni, da je nujno pridobiti ustne dokaze od strank, prič ali izvedencev ali opraviti ogled, tako odloči in navede način, na katerega namerava pridobiti dokaze, ustrezna dejstva, ki naj se dokažejo, ter datum, čas in kraj zaslišanja ali ogleda. Če zaslišanja prič in izvedencev zahteva stranka, v odločbi Urad določi rok, v katerem mora stranka, ki vlaga zahtevo, Uradu sporočiti imena in naslove prič in izvedencev, za katere želi, da bi bili zaslišani.

2. Rok za dokaze, naveden v vabilu stranki, priči ali izvedencu, je vsaj mesec dni, razen če ni dogovora za krajši rok. Vabilo vsebuje:

(a) izvleček odločbe iz odstavka 1, ki navaja zlasti datum, čas in mesto odrejenega zaslišanja in dejstva, glede katerih bodo stranke, priče in izvedenci zaslišani;

(b) imena strank v postopku in podrobne podatke o pravicah, na katere se priče ali izvedenci lahko sklicujejo v skladu s pravili 59(2) do (5).

Pravilo 58

Odrejanje izvedencev

1. Urad odloči, v kakšni obliki se odda poročilo, ki ga izdela imenovani izvedenec.

2. Odredba o postavitvi izvedenca vsebuje:

(a) natančen opis njegove naloge;

(b) rok, določen za oddajo izvedenskega poročila;

(c) imena strank v postopku;

(d) podrobne podatke o zahtevah, na katere se lahko sklicuje po pravilu 59(2), (3) in (4).

3. Strankam se predloži izvod vsakega pisnega poročila.

4. Stranke lahko ugovarjajo izvedencu zaradi nesposobnosti ali iz istih razlogov kot v primeru preizkuševalca ali člana odseka ali odbora za pritožbe v skladu s členom 132(1) in (3) uredbe. Pristojni oddelek Urada odloči o ugovoru.

Pravilo 59

Stroški pridobivanja dokazov

1. Pridobivanje dokazov s strani Urada je lahko pogojeno s položitvijo vsote, ki se jo določi glede na oceno stroškov, s strani stranke, ki je zahtevala pridobitev dokazov.

2. Priče in izvedenci, ki dobijo vabilo in se pojavijo na Uradu, imajo pravico do povračila razumnih potnih stroškov in stroškov za prehrano. Predujem teh stroškov jim lahko odobri Urad. Prvi stavek velja tudi za priče in izvedence, ki se na Uradu pojavijo brez vabila in so zaslišani kot priče ali izvedenci.

3. Priče, upravičene do povračila stroškov po odstavku 2, so upravičene tudi do ustreznega nadomestila zaradi izpada dohodkov, izvedenci pa do honorarja za svoje delo. Ta izplačila se pričam in izvedencem izplačajo po tem, ko opravijo svoje dolžnosti ali naloge, če je te priče in izvedence po uradni dolžnosti povabil Urad.

▼M2

4. Znesek in predujem stroškov, ki se plačajo v skladu z odstavki 1, 2 in 3, določi predstojnik Urada, objavijo pa se v uradnem glasilu Urada. Zneski se izračunajo na isti osnovi, kot je določena v Kadrovskih predpisih za uradnike Evropskih skupnosti in njihovi Prilogi VII.

▼B

5. Končno odgovornost za pripadajoče ali plačane zneske v skladu s členi 1 do 4 ima:

(a) Urad, če se je Uradu po uradni dolžnosti zdelo potrebno pridobiti ustne dokaze prič in izvedencev; ali

(b) zadevna stranka, če ta stranka zahteva pridobivanje ustnih dokazov prič in izvedencev, v skladu s sklepom o razdelitvi in določitvi stroškov v skladu s členi 81 in 82 uredbe in pravilom 94. Ta stranka Uradu povrne vse ustrezno plačane predujme.

▼M2

Pravilo 60

Zapisnik o ustnem postopku

1. O ustnem postopku ali pridobivanju dokazov se sestavi zapisnik, ki vključuje:

(a) datum postopka;

(b) imena pristojnih uslužbencev Urada, strank, njihovih zastopnikov ter prisotnih prič in izvedencev;

(c) prošnje in zahteve strank;

(d) način dajanja in pridobivanja dokazov;

(e) kjer je primerno, odredbe ali odločbe, ki jih izda Urad.

2. Zapisnik postane del spisa zadevne prijave znamke Skupnosti ali registracije. Stranke dobijo izvod zapisnika.

3. Če se zaslišijo priče, izvedenci ali stranke skladno s členom 76(1)(a) ali (d) Uredbe ali pravilom 59(2), se njihove izjave posnamejo.

▼B

Del C

Obvestila

Pravilo 61

Splošne določbe o obvestilih

▼M2

1. V postopkih pred Uradom imajo vsa obvestila Urada obliko oddaje originalnega dokumenta, njegovega neoverjenega prepisa ali računalniškega izpisa skladno s pravilom 55, ali kar zadeva dokumente, ki izhajajo od samih strank, dvojnikov ali neoverjenih prepisov.

▼B

2. Obvestila se izročajo

(a) po pošti v skladu s pravilom 62;

(b) z osebno vročitvijo v skladu s pravilom 63;

(c) z oddajo pošiljke v poštni predal na Uradu v skladu s pravilom 64;

(d) po telefaksu ali na druge tehnične načine v skladu s pravilom 65;

(e) z javnim obveščanjem v skladu s pravilom 66.

▼M2

3. Če je naslovnik navedel številko telefaksa ali podatke za navezavo stikov za medsebojno obveščanje s pomočjo drugih tehničnih sredstev, Urad izbere med temi sredstvi obveščanja in obveščanjem po pošti.

▼B

Pravilo 62

Obveščanje po pošti

▼M2

1. Odločbe, za katere velja rok za pritožbo, vabila in drugi dokumenti, ki jih določi predstojnik Urada, se posredujejo s priporočeno pošiljko in s povratnico. Vsa druga sporočila se posredujejo z navadno pošto.

▼B

2. Obvestila za naslovnike, ki ►M4 v Evropskem gospodarskem prostoru ◄ nimajo niti stalnega prebivališča niti glavne poslovne enote niti registrirane dejavnosti in ki ne imenujejo zastopnika v skladu s členom 88(2) uredbe, se opravijo s pošiljanjem dokumenta, ki ga je treba vročiti, z navadno pošto na zadnji naslovnikov naslov, ki je znan Uradu. ►M2 ————— ◄

3. Če se obveščanje izvaja s priporočenim pismom, ne glede na to, ali tudi s povratnico, se šteje, da je pošiljka dostavljena naslovniku deseti dan po odpošiljanju, razen če naslovnik ni prejel pisma ali pa ga je prejel pozneje. V primeru kakršnegakoli spora mora Urad dokazati, da je pismo doseglo cilj, oziroma datum, na katerega je bilo dostavljeno naslovniku, odvisno od primera.

4. Obveščanje s priporočenim pismom, s povratnico ali brez, šteje za izvršeno, tudi če naslovnik pisma noče sprejeti.

▼M2

5. Obvestilo z navadno pošto se šteje za opravljeno deseti dan po odpošiljanju.

▼B

Pravilo 63

Obveščanje z osebno vročitvijo

Obveščanje se lahko izvrši v prostorih Urada z osebno vročitvijo dokumenta naslovniku, ki ob dostavi potrdi prejem.

Pravilo 64

Obveščanje z oddajo pošiljke v poštni predal na Uradu

Obveščanje se lahko izvrši tudi naslovnikom, ki jim je na Uradu dodeljen poštni predal, z oddajo pošiljke vanj. Pisno obvestilo o oddaji se vloži v spise. Datum oddaje se zabeleži na dokument. Šteje se, da je bilo obveščanje izvršeno petega dne po oddaji dokumenta v poštni predal na Uradu.

Pravilo 65

Obveščanje po telefaksu ali na drugi tehnični način

1. Obveščanje po telefaksu se izvrši s prenašanjem izvirnika ali prepisa zadevnega dokumenta, kot je predvideno v pravilu 61(1). ►M2 Obvestilo se šteje za opravljeno na datum, ko je bilo sporočilo prejeto po telefaksu prejemnika. ◄

2. Podrobnosti o obveščanju z drugimi tehničnimi načini komuniciranja določi predstojnik Urada.

Pravilo 66

Javno obveščanje

▼M2

1. Če naslovnikovega naslova ni mogoče ugotoviti ali če se je obveščanje v skladu s pravilom 62 izkazalo za nemogoče tudi po najmanj enem poskusu Urada, se obveščanje izvrši z javnim obvestilom.

▼B

2. Predstojnik Urada določi, kako se javno obvestilo izvrši, in določi začetek enomesečnega roka, ob izteku katerega se dokument šteje za vročenega.

Pravilo 67

Obveščanje zastopnikov

1. Če je bil imenovan zastopnik ali če prvoimenovani prijavitelj v skupni prijavi velja za skupnega predstavnika v skladu s pravilom 75(1), se obvestila naslovijo na tega imenovanega ali skupnega zastopnika.

2. Če je bilo za eno samo zainteresirano stranko imenovanih več zastopnikov, zadošča obvestilo kateregakoli od njih, razen če je naveden poseben službeni naslov v skladu s pravilom 1(1)(e).

3. Če je več zainteresiranih strank imenovalo skupnega zastopnika, zadošča vročitev enega dokumenta skupnemu zastopniku.

Pravilo 68

Nepravilnosti pri obveščanju

Če je dokument dosegel naslovnika in če Urad ne more dokazati, da je bil pravilno vročen, ali če določbe v zvezi z njegovo vročitvijo niso bile upoštevane, se šteje, da je bil dokument vročen na datum, ki ga kot datum prejema določi Urad.

Pravilo 69

Vročitev dokumentov v primeru več strank

Dokumenti strank, ki vsebujejo vsebinske predloge, ali izjava o umiku vsebinskega predloga se vročijo drugim strankam po uradni dolžnosti. Vročanje ni potrebno, če dokument ne vsebuje nobenih novih zahtevkov, primer pa je zrel za odločitev.

Del D

Roki

Pravilo 70

Izračun rokov

1. Roki se računajo po celih letih, mesecih, tednih ali dnevih.

2. Rok se šteje od dneva, ki sledi dnevu, na katerega se je zgodil zadevni dogodek, pri čemer je dogodek procesno dejanje ali pretek drugega roka. Če je tako procesno dejanje vročitev, je dogodek, ki šteje, prejem vročenega dokumenta, razen če ni predvideno drugače.

3. Če je rok izražen v letu ali določenem številu let, se izteče v ustreznem naslednjem letu v istoimenskem mesecu in na isti dan kot pri mesecu in dnevu, na katerega je prišlo do dogodka. Če v ustreznem mesecu tega dneva ni, se rok konča zadnji dan v tem mesecu.

4. Če je rok izražen v mesecu ali določenem številu mesecev, se izteče v ustreznem naslednjem mesecu na isti dan, ko je prišlo do dogodka. Če je bil dan, ko je prišlo do dogodka, zadnji dan v mesecu, in če v naslednjem mesecu tega dneva ni, se konča rok zadnji dan v tem mesecu.

5. Če je rok izražen v tednu ali določenem številu tednov, se izteče v ustreznem naslednjem tednu na istoimenski dan, na katerega je prišlo do dogodka.

Pravilo 71

Trajanje rokov

1. Če je v uredbi ali v teh pravilih predviden rok, ki naj ga določi Urad, tak rok v primeru, ko ima zadevna stranka stalno prebivališče ali glavno poslovno enoto ►M4 v Evropskem gospodarskem prostoru ◄ , ni krajši od enega meseca, oziroma v primeru, ko ti pogoji niso izpolnjeni, od dveh mesecev ter daljši od šestih mesecev. Urad lahko, če je to v danih okoliščinah primerno, odobri podaljšanje določenega roka, če takšno podaljšanje zahteva zadevna stranka, zahteva pa je oddana pred pretekom prvotnega roka.

2. Če obstajata dve ali več strank, lahko Urad podaljša rok, če se druga stranka s tem strinja.

Pravilo 72

Iztek rokov v posebnih primerih

1. Če se rok izteče na dan, ko Urad ne sprejema dokumentov ali ko iz razlogov, ki niso našteti v odstavku 2, navadne pošte ne dostavljajo na območju, kjer se nahaja Urad, se rok podaljša do prvega naslednjega dneva, ko Urad sprejema dokumente in ko se dostavlja navadna pošta. Dneve iz prvega stavka določi predstojnik Urada pred začetkom vsakega koledarskega leta.

▼M2

2. Če rok poteče na dan splošne prekinitve pri dostavljanju pošte v državi članici, v kateri se nahaja Urad, ali, če je in v obsegu, ki ga je dovolil predstojnik Urada, sporočanje dovoljeno preko elektronskih sredstev na podlagi pravila 82, na dan dejanske prekinitve zvez Urada preko teh elektronskih sredstev sporočanja, se rok podaljša do prvega dne po koncu obdobja prekinitve, ko je Urad odprt za sprejem dokumentov, in ko se dostavlja navadna pošta. Trajanje obdobja prekinitve določi predstojnik Urada.

▼B

3. Odstavka 1 in 2 se smiselno uporabljata za roke, predvidene v uredbi ali teh pravilih, v primeru transakcij, ki se izvedejo pri pristojnem organu v pomenu člena 25(1)(b) uredbe.

▼M2

4. Če izjemen pojav, na primer naravna nesreča ali stavka, prizadene ali moti pravilno sporočanje strank v postopku pred Uradom ali obratno, lahko predstojnik Urada določi, da se za stranke v postopku, ki imajo svoje stalno prebivališče ali registrirani sedež v zadevni državi članici ali ki so imenovale zastopnika s poslovno enoto v zadevni državi, vsi roki, ki bi sicer pretekli na datum začetka takšnega pojava ali po njem, ki jih določi Urad, podaljšajo do datuma, ki ga določi Urad. Če pojav prizadene sedež Urada, se v takšni določitvi predstojnika navede, da velja za vse stranke v postopku.

▼B

Del E

Prekinitev postopka

Pravilo 73

Prekinitev postopka

1. Postopek na Uradu se prekine:

(a) v primeru smrti ali pravne nesposobnosti prijavitelja ali imetnika znamke Skupnosti ali osebe, ki je po nacionalni zakonodaji pooblaščena za delovanje v njegovem imenu; če ti dogodki ne vplivajo na pooblastitev zastopnika po členu 89 uredbe, se postopek prekine le na zahtevo takšnega zastopnika;

(b) v primeru, da se prijavitelju ali imetniku znamke Skupnosti iz pravnih razlogov kot posledica postopka proti njegovi lastnini prepreči nadaljevanje postopka na Uradu;

(c) v primeru smrti ali pravne nesposobnosti zastopnika prijavitelja ali imetnika znamke Skupnosti ali če se zastopniku iz pravnih razlogov kot posledica postopka proti njegovi lastnini prepreči nadaljevanje postopka na Uradu.

2. Če je bil v primerih iz odstavka 1(a) in (b) Urad obveščen o identiteti osebe, pooblaščene za nadaljevanje postopka na Uradu, Urad tej osebi in vsem zainteresiranim tretjim strankam sporoči, da se postopek nadaljuje z dnem, ki ga določi Urad.

3. V primeru iz odstavka 1(c) se postopek nadaljuje, ko je Urad obveščen o imenovanju novega zastopnika prijavitelja ali ko je Urad posredoval drugim strankam sporočilo o imenovanju novega zastopnika imetnika znamke Skupnosti. Če Urad v treh mesecih po začetku prekinitve postopka ni bil obveščen o imenovanju novega zastopnika, obvesti prijavitelja ali imetnika znamke Skupnosti:

(a) če se uporablja člen 88(2) uredbe, o tem, da se bo prijava za znamko Skupnosti štela za umaknjeno, če se informacije ne oddajo v dveh mesecih po vročitvi tega sporočila; ali

(b) če se člen 88(2) uredbe ne uporablja, o tem, da se bo postopek s prijaviteljem ali lastnikom znamke Skupnosti nadaljeval z dnem vročitve tega sporočila.

4. Roki, razen rokov za plačilo pristojbin za podaljšanje, ki veljajo za prijavitelja ali imetnika znamke Skupnosti na dan prekinitve postopka, začnejo znova teči na dan, ko se postopek nadaljuje.

Del F

Odpoved izterjavi

Pravilo 74

Odpoved izterjavi

Predstojnik Urada lahko odpove izterjavo vsakega dolgovanega zneska, če je znesek minimalen ali je takšna izterjava preveč negotova.

Del G

Zastopanje

Pravilo 75

Imenovanje skupnega predstavnika

1. Če je prijaviteljev več in če v prijavi za znamko Skupnosti ni naveden skupni predstavnik, se kot skupni predstavnik šteje prijavitelj, ki je v prijavi naveden prvi. Če pa je eden od prijaviteljev zavezan imenovati poklicnega zastopnika, se ta zastopnik šteje kot skupni predstavnik, razen če je poklicnega zastopnika imenoval prijavitelj, ki je v prijavi naveden prvi. To pravilo se smiselno uporablja pri tretjih strankah, ki skupaj vložijo ugovor ali zahtevajo razveljavitev ali ugotovitev ničnosti, ter pri skupnih imetnikih znamke Skupnosti.

2. Če se med postopkom izvrši prenos na več kot eno osebo, te osebe pa niso imenovale skupnega predstavnika, se uporablja odstavek 1. Če takšna uporaba ni mogoča, Urad od teh oseb zahteva, naj v dveh mesecih imenujejo skupnega predstavnika. Če ta zahteva ni izpolnjena, Urad imenuje skupnega predstavnika.

Pravilo 76

Pooblastila

▼M2

1. Odvetniki in poklicni zastopniki, navedeni na seznamu, ki ga vodi Urad na podlagi člena 89(2) Uredbe, morajo pri njem vložiti podpisano pooblastilo za vnos v spise le, če to Urad izrecno zahteva, ali če je več strank v postopku, v katerem zastopnik deluje pred Uradom, če druga stranka to izrecno zahteva.

▼M4 —————

▼M2

3. Pooblastilo se lahko vloži v katerem koli uradnem jeziku Skupnosti. Obsega lahko eno ali več prijav ali registracij znamk ali je lahko v obliki generalnega pooblastila, ki zastopnika pooblašča za zastopanje v vseh postopkih pred Uradom, v katerih je oseba, ki daje pooblastilo, stranka.

4. Če se na podlagi odstavka 1 ali 2 zahteva vložitev podpisanega pooblastila, Urad določi rok, v katerem je treba takšno pooblastilo vložiti. Če pooblastilo ni vloženo pravočasno, se postopek nadaljuje z zastopano osebo. Vsa dejanja v postopku razen vložitve prijave, ki jo opravi zastopnik, se štejejo, da niso bila storjena, če jih zastopana oseba ne odobri v roku, ki ga določi Urad. To ne vpliva na uporabo člena 88(2) Uredbe.

▼B

5. Odstavki 1 do 3 se smiselno uporabljajo pri dokumentih za umik pooblastila.

6. Vsak zastopnik, ki ni več pooblaščen, se še naprej obravnava kot zastopnik, dokler o prenehanju njegovega pooblastila ni obveščen Urad.

7. Ob upoštevanju vseh nasprotnih določb, ki jih vsebuje, pooblastilo za Urad ne preneha ob smrti osebe, ki ga je izdala.

▼M2

8. Če se imenovanje zastopnika sporoči Uradu, se ime in poslovna enota zastopnika navedeta v skladu s pravilom 1(1)(e). Če zastopnik deluje pred Uradom, kjer je že bil imenovan, navede svoje ime in po možnosti identifikacijsko številko, ki mu jo dodeli Urad. Če ista stranka imenuje več zastopnikov, lahko ti ne glede na kakršne koli nasprotne določbe v pooblastilih delujejo združeno ali posamično.

9. Pooblastilo združenja zastopnikov šteje kot pooblastilo za vsakega zastopnika, ki deluje v tem združenju.

▼B

Pravilo 77

Zastopanje

Vsako obvestilo ali drugo sporočilo, ki ga Urad naslovi na ustrezno pooblaščenega zastopnika, učinkuje enako, kot če bi bilo naslovljeno na zastopano osebo. Vsako sporočilo, ki ga na Urad naslovi ustrezno pooblaščen zastopnik, učinkuje enako, kot če bi prišlo od zastopane osebe.

Pravilo 78

Spreminjanje seznama poklicnih zastopnikov

1. Vpis poklicnega zastopnika na seznam poklicnih zastopnikov po členu 89 uredbe se na njegovo zahtevo izbriše.

2. Vpis poklicnega zastopnika se avtomatsko izbriše:

(a) v primeru smrti ali poslovne nesposobnosti poklicnega zastopnika;

(b) če poklicni zastopnik ni več državljan ►M4 države članice Evropskega gospodarskega prostora ◄ , razen če predstojnik Urada odobri izjemo po členu 89(4)(b) uredbe;

(c) če poklicni zastopnik več nima poslovne enote ali zaposlitve ►M4 v Evropskem gospodarskem prostoru ◄ ;

(d) če poklicni zastopnik več nima pravic iz prvega stavka člena 89(2)(c) uredbe.

3. Vpis poklicnega zastopnika se odloži na pobudo Urada, če se prekine njegova pravica do zastopanja fizičnih ali pravnih oseb na glavnem uradu za industrijsko lastnino v ►M4 državi članici Evropskega gospodarskega prostora ◄ iz prvega stavka člena 89(2)(c).

4. Oseba, ki je bila izbrisana s seznama, se na zahtevo v skladu s členom 89(3) uredbe znova vpiše na seznam poklicnih zastopnikov, če pogoji za izbris več ne obstajajo.

5. Urad Beneluksa za znamke in glavni uradi za industrijsko lastnino zadevnih ►M4 držav članic Evropskega gospodarskega prostora ◄ nemudoma obvestijo Urad o vseh ustreznih dogodkih iz odstavkov 2 in 3, če zanje zvedo.

6. Spremembe seznama poklicnih zastopnikov se objavijo v uradnem glasilu Urada.

Del H

Pisna sporočila in obrazci

Pravilo 79

Pisna in druga sporočila

Prijave registracije znamke Skupnosti, pa tudi vsaka druga vloga, predvidena v uredbi, in vsa druga sporočila, naslovljena na Urad, se predložijo na naslednje načine:

▼M2

(a) s predložitvijo podpisanega originala zadevnega dokumenta na Uradu po pošti, z osebnim vročanjem ali na kak drug način;

(b) s prenosom dokumenta po telefaksu v skladu s pravilom 80;

▼M2 —————

▼B

(d) s prenosom vsebine sporočila na elektronski način v skladu s pravilom 82.

▼M2

Pravilo 79a

Dodatki k pisnim sporočilom

Če predloži dokument v skladu s točko (a) pravila 79 stranka v postopku pred Uradom, ki vključuje več kot eno stranko v postopku, se dokument ali dokazilo, pa tudi vse priloge k dokumentu predložijo v toliko izvodih, kolikor je strank v postopku.

▼B

Pravilo 80

Posredovanje po telefaksu

▼M2

1. Če se prijava registracije znamke Skupnosti odda Uradu po telefaksu in prijava vsebuje prikaz znamke po pravilu 3(2), ki ne izpolnjuje zahtev tega pravila, se zahtevano število prikazov, primernih za objavo, odda Uradu v skladu s pravilom 79(a). Če Urad prejme prikaze v roku enega meseca od dne prejema telefaksa, se šteje, da je Urad prikaz prejel na datum, na katerega je prejel telefaks.

▼B

2. Če je sporočilo, prejeto po telefaksu, nepopolno ali neberljivo ali če Urad utemeljeno dvomi o natančnosti prenosa, Urad o tem obvesti pošiljatelja in ga v roku, ki ga določi Urad, pozove, naj original ponovno pošlje po telefaksu ali pa ga predloži v skladu s pravilom 79(a). Če se tej zahtevi ugodi v določenemu roku, se datum prejema ponovljene pošiljke ali originala šteje za datum prejema originalnega sporočila pod pogojem, da se, če pomanjkljivost zadeva odobritev datuma vložitve prijave registracije znamke, uporabljajo določbe o datumu vložitve. Če zahteva v določenem roku ni izpolnjena, se šteje, da sporočilo ni bilo prejeto.

3. Vsako sporočilo, oddano Uradu po telefaksu, velja za pravilno podpisano, če se podpis pojavi na izpisu, ki ga izdela telefaks. ►M2 Če je prijava poslana po telefaksu elektronsko, mora navedba imena pošiljatelja ustrezati podpisu. ◄

▼M2 —————

▼B

Pravilo 82

Posredovanje z elektronskimi sredstvi

▼M2

1. Predstojnik Urada določi v kakšnem obsegu in pod katerimi tehničnimi pogoji se lahko sporočila pošiljajo Uradu z elektronskimi sredstvi.

▼B

2. Če se sporočilo pošilja s pomočjo elektronskih sredstev, se smiselno uporablja pravilo 80(2).

3. Če se sporočilo pošlje Uradu z elektronskimi sredstvi, se navedba imena pošiljatelja šteje za enakovredno podpisu.

▼M2 —————

▼M2

Pravilo 83

Obrazci

1. Urad brezplačno daje na voljo obrazce za namene:

(a) vložitve prijave znamke Skupnosti, kjer je to primerno vključno z zahtevo za poročilo o poizvedbi;

(b) vložitve ugovora;

(c) zahteve za razveljavitev ali ugotovitev ničnosti;

(d) zahteve za registracijo prenosa ter obrazec za prenos in dokument za prenos, predviden v pravilu 31(5);

(e) zahteve za registracijo licence;

(f) zahteve za podaljšanje registracije znamke Skupnosti;

(g) pritožbo;

(h) pooblastitve zastopnika v obliki posamične pooblastitve in v obliki splošne pooblastitve;

(i) predložitve mednarodne prijave ali naknadne označbe na podlagi Madridskega protokola Uradu.

2. Stranke v postopku na Uradu lahko uporabijo tudi:

(a) obrazce, uvedene na podlagi Pogodbe o pravu znamk ali priporočil skupščine Pariške unije za varstvo industrijske lastnine;

(b) z izjemo obrazca iz točke (i) odstavka 1, obrazce enake vsebine in formata.

3. Urad da na voljo obrazce iz odstavkov (1) v vseh uradnih jezikih Skupnosti.

▼B

Del I

Obveščanje javnosti

▼M4 —————

▼B

Del J

Bilten za blagovne znamke Skupnosti in uradno glasilo Urada

Pravilo 85

Bilten za blagovne znamke Skupnosti

▼M2

1. Bilten za znamke Skupnosti izhaja na način in s pogostostjo, ki ju določi predstojnik Urada.

▼B

2. Bilten za blagovne znamke Skupnosti vsebuje objavljene prijave in vpise v register, pa tudi druge podrobne podatke v zvezi s prijavami ali registracijami blagovnih znamk, katerih objava je predpisana z uredbo in s temi pravili.

3. Če so ostali podatki, katerih objava je predpisana z uredbo ali s tem pravili, objavljeni v Biltenu za blagovne znamke Skupnosti, se datum izdaje v Biltenu šteje za datum objave ostalih podatkov.

4. Če vpisi v zvezi z registracijo znamke ne vsebujejo sprememb v primerjavi z objavo prijave, se objava takih vpisov opravi s sklicevanjem na ostale podatke, zajete v objavi prijave.

5. Elementi prijave znamke Skupnosti, kot so določeni v členu 26(1), pa tudi vsi drugi podatki, katerih objavo predpisuje pravilo 12, so, če je to primerno, objavljeni v vseh uradnih jezikih Skupnosti.

6. Urad upošteva vsak prevod, ki ga odda prijavitelj. Če jezik prijave ni eden jezikov Urada, se prevod v drugi jezik, ki ga navede prijavitelj, posreduje prijavitelju. Prijavitelj lahko predlaga spremembe prevoda v roku, ki ga določi Urad. Če se prijavitelj v tem roku ne odzove ali pa se predlagane spremembe Uradu zdijo neprimerne, se objavi prevod, ki ga predlaga Urad.

Pravilo 86

Uradno glasilo Urada

1. Uradno glasilo Urada izhaja periodično. Urad lahko da izdaje uradnega glasila na voljo javnosti na CD-ROMu ali v drugi strojno čitljivi obliki.

2. Uradno glasilo Urada izhaja v jezikih Urada. Predstojnik Urada lahko odredi, da se določene točke objavijo v vseh uradnih jezikih Skupnosti.

▼M4 —————

▼B

Del L

Upravno sodelovanje

Pravilo 92

Izmenjava informacij in sporočil med Uradom in organi držav članic

1. Urad in glavni uradi za industrijsko lastnino držav članic si na zahtevo posredujejo ustrezne informacije o vlaganju prijav znamke Skupnosti ali nacionalnih znamk ter o postopkih v zvezi s temi prijavami in znamkami, ki so posledično registrirane. Za takšno posredovanje ne veljajo omejitve iz člena 84 uredbe.

2. Komunikacija med Uradom in sodišči ali organi držav članic, ki izhajajo iz uporabe uredbe ali teh pravil, se izvaja neposredno med temi organi. Takšno posredovanje se lahko izvaja tudi preko glavnih uradov za industrijsko lastnino držav članic.

3. Izdatki za komuniciranje iz odstavkov 1 in 2 bremenijo organ, ki komuiniciranje izvaja in je oproščen pristojbin.

Pravilo 93

Pregled spisov s strani ali preko sodišč ali organov držav članic

1. Pregled spisov v zvezi z blagovnimi znamkami Skupnosti, za katere so bile vložene prijave ali so bile registrirane, s strani sodišč ali organov držav članic, se izvaja z originalnimi dokumenti ali njihovimi prepisi. ►M4 ————— ◄

2. Sodišča ali državna tožilstva držav članic lahko med postopkom odpirajo spise ali njihovi prepisi, ki jih Urad posreduje v pregled tretjim strankam. Za ta pregled velja člen 84 uredbe. Urad za ta pregled ne zaračuna pristojbine.

3. Urad ob prenosu spisov ali njihovih prepisov na sodišča ali državna tožilstva držav članic navede omejitve, ki se upoštevajo pri pregledu spisov v zvezi s prijavljenimi ali registriranimi blagovnimi znamkami Skupnosti v skladu s členom 84 uredbe. ►M4 ►C1 ————— ◄ ◄

Del M

Stroški

Pravilo 94

Razdelitev in določanje stroškov

1. Porazdelitev stroškov v skladu s členom 81(1) in (2) uredbe se obravnava v odločbi o ugovoru, odločbi o zahtevi za razveljavitev ali ugotovitev ničnosti znamke Skupnost ali odločbi o pritožbi.

2. Porazdelitev stroškov v skladu s členom 81(3) in (4) uredbe se obravnava v sklepu o stroških oddelka za ugovor, oddelka za razveljavitev ali odbora za pritožbe.

▼M2

3. Če znesek stroškov ni določen na podlagi prvega stavka člena 81(6) Uredbe, se zahtevi za določitev stroškov priložijo izračun in spremna dokazila. Za stroške zastopanja iz odstavka 7(d) tega pravila, zadošča zagotovilo zastopnika, da so dejansko nastali. Za ostale stroške zadošča, da je izkazana njihova verjetnost. Če je znesek stroškov določen na podlagi prvega stavka člena 81(6) Uredbe, se stroški zastopanja odobrijo po stopnji, določeni v odstavku 7(d) tega pravila in ne glede na to, ali so dejansko nastali.

▼B

4. Zahteva, predvidena v ►M2 tretjem stavku člena 81(6) ◄ uredbe za presojo sklepa tajništva o določitvi stroškov, ki navaja razloge, na katerih temelji, mora biti vložena pri Uradu v mesecu dni po datumu obvestila o priznanju stroškov. Zahteva ne šteje za vloženo, dokler ni plačana pristojbina za presojo količine stroškov.

5. Oddelek za ugovore, oddelek za razveljavitev oziroma odbor za pritožbe odloči o zahtevi iz odstavka 4 brez ustnega postopka.

6. Pristojbine, ki jih nosi poražena stranka v skladu s členom 81(1) uredbe, se omejijo na pristojbine, ki jih povzroči druga stranka za ugovore, za zahtevo za razveljavitev ali za ugotovitev ničnosti znamke Skupnosti in za pritožbo.

▼M2

7. Ob upoštevanju odstavka 3 tega pravila nosi stroške, ki so nujno potrebni za postopek in ki jih dejansko povzroči zmagovita stranka, poražena stranka v skladu s členom 81(1) Uredbe na podlagi naslednjih maksimalnih stopenj:

(a) če stranke ne zastopa zastopnik, potne stroške in stroške bivanja ene stranke za eno osebo za pot tja in nazaj od stalnega prebivališča ali poslovne enote do mesta, kjer poteka ustni postopek na podlagi pravila 56, kot sledi: (i) strošek potovanja z železnico v prvem razredu vključno z običajnimi prevoznimi dodatki, če skupna razdalja po železnici ne presega 800 km; (ii) strošek letalske vozovnice v turističnem razredu, če skupna razdalja po železnici presega 800 km ali pot prečka morje; (iii) stroški bivanja, kot so določeni v členu 13 Priloge VII h kadrovskim predpisom za uradnike Evropskih skupnosti;

(b) potni stroški zastopnikov v smislu člena 89(1) Uredbe po stopnjah, predvidenih v točki (a) (i) in (ii) tega pravila;

(c) potni stroški, stroški bivanja, nadomestilo za izgubo dohodka in honorarji, do katerih so priče in izvedenci upravičeni na podlagi pravila 59(2), (3) ali (4), kolikor ima končno odgovornost stranka v postopku podlagi pravila 59(5)(b);

(d) stroški zastopanja v smislu člena 89(1) Uredbe, (i) stranke, ki ugovarjajo, v postopku ugovora: 300 EUR; (ii) prijavitelja v postopku ugovora: 300 EUR; (iii) vložnika zahteve v postopku v zvezi s razveljavitvijo ali ničnostjo znamke Skupnosti: 450 EUR; (iv) imetnika znamke v postopku v zvezi s razveljavitvijo ali ničnostjo znamke Skupnosti: 450 EUR; (v) pritožnika v pritožbenem postopku: 550 EUR; (vi) nasprotne stranke v pritožbenem postopku: 550 EUR; (vii) če se opravi ustni postopek, v katerega so bile stranke pozvane na podlagi pravila 56, se znesek iz točk (i) do (vi) poviša za 400 EUR;

(e) če je v prijavi več prijaviteljev ali imetnikov znamke Skupnosti ali je več strank, ki ugovarjajo, ali vložnikov zahteve za razveljavitev ali ugotovitev ničnosti, ki so skupno vložili ugovor ali zahtevo za razveljavitev ali ugotovitev ničnosti, poražena stranka nosi stroške iz točke (a) samo za eno tako osebo;

(f) če uspešno stranko zastopa več kot en zastopnik v smislu člena 89(1) Uredbe, poražena stranka krije stroške iz točk (b) in (d) tega pravila le za eno takšno osebo;

(g) poražena stranka ni dolžna zmagoviti stranki povrniti nobenih stroškov, izdatkov in pristojbin razen tistih iz točk (a) do (f).

▼B

Del N

Jeziki

Pravilo 95

Vloge in izjave

Brez vpliva na člen 115(5) uredbe,

(a) se lahko vsaka vloga ali izjava v zvezi s prijavo znamke Skupnosti vloži v jeziku, ki se uporablja za vložitev prijave znamke Skupnosti ali v drugem jeziku, ki ga prijavitelj navede v prijavi;

(b) se lahko vsaka vloga ali izjava v zvezi z registrirano znamko Skupnosti vloži v enem od jezikov Urada. Če pa je prijava vložena na kakem od obrazcev, ki jih v skladu s pravilom 38 priskrbi Urad, se takšni obrazci lahko uporabljajo v kateremkoli uradnem jeziku Skupnosti pod pogojem, da je obrazec, kar zadeva tekstovne elemente, izpolnjen v enem od jezikov Urada.

Pravilo 96

Pisni postopek

1. Brez vpliva na člen 115(4) in (7) uredbe in razen če ta pravila predvidevajo drugače, lahko v pisnem postopku pred Uradom katerakoli stranka uporablja katerikoli jezik Urada. Če izbrani jezik ni jezik postopka, stranka priskrbi prevod v ta jezik v roku enega meseca od datuma oddaje izvirnega dokumenta. Če je prijavitelj znamke Skupnosti edina stranka v postopku pred Uradom, jezik, uporabljen za vložitev prijave znamke Skupnosti pa ni eden jezikov Urada, se prevod lahko vloži tudi v drugem jeziku, ki ga prijavitelj navede v prijavi.

2. Razen če ta pravila predvidevajo drugače, se lahko dokumenti, uporabljeni v postopku pred Uradom, izpolnijo v kateremkoli od uradnih jezikov Skupnosti. Če jezik teh dokumentov ni jezik postopka, lahko Urad v roku, ki ga sam določi, zahteva prevod v ta jezik oziroma v katerikoli jezik Urada po izbiri stranke v postopku.

Pravilo 97

Ustni postopek

1. Vsaka stranka v ustnem postopku pred Uradom lahko namesto jezika postopka uporablja enega od drugih uradnih jezikov Skupnosti pod pogojem, da sama poskrbi za tolmačenje v jezik postopka. Če se ustni postopek odvija v postopku glede prijave registracije znamke, lahko prijavitelj uporablja jezik prijave ali drugi jezik, ki ga navede sam.

2. Pri ustnem postopku glede prijave registracije znamke lahko uslužbenci Urada uporabljajo jezik prijave ali drugi jezik, ki ga navede prijavitelj. Pri vseh drugih ustnih postopkih lahko uslužbenci Urada namesto jezika postopka uporabljajo enega drugih jezikov Urada pod pogojem, da se stranka ali stranke v postopku s takšno uporabo strinjajo.

3. Pri izvajanju dokazov lahko vsaka zaslišana stranka, priča ali izvedenec, ki se ne more ustrezno izraziti v jeziku postopka, uporablja kateregakoli uradnih jezikov Skupnosti. Če se za pridobivanje dokazov odloči na podlagi zahteve stranke v postopku, se stranke, priče ali izvedence, ki se izražajo v jeziku, ki ni jezik postopka, lahko zaslišijo le, če stranka, ki je podala zahtevo, poskrbi za tolmačenje v ta jezik. Pri postopku glede prijave registracije znamke se lahko namesto jezika prijave uporablja drugi jezik, ki ga navede prijavitelj. Pri postopku z eno samo stranko lahko Urad na zahtevo zadevne stranke dopusti izjeme pri določbah v tem odstavku.

4. Če se tako dogovorijo stranke in Urad, se lahko pri ustnem postopku uporablja katerikoli uradni jezik Skupnosti.

5. Urad, če je potrebno, na lastne stroške poskrbi za tolmačenje v jezik postopka oziroma, če je to primerno, v druge jezike Urada, razen če je za tolmačenje zadolžena ena od strank v postopku.

6. Izjave uslužbencev Urada, strank v postopku in prič in izvedencev, podane v enem od jezikov Urada med ustnim postopkom, se vnesejo v zapisnik v uporabljenem jeziku. Izjave, podane v kateremkoli drugem jeziku, se vnesejo v jeziku postopka. Spremembe v besedilu prijave znamke Skupnosti ali njene registracije se vnesejo v zapisnik v jeziku postopka.

▼M2

Pravilo 98

Prevodi

1. Če naj se vloži prevod dokumenta, mora biti prevod istoveten z dokumentom, na katerega se nanaša, in prikazati zgradbo in vsebino originalnega dokumenta. Urad lahko v roku, ki ga določi, zahteva vložitev potrdila, da se prevod ujema z izvirnim besedilom. Predstojnik Urada določi način potrditve prevoda.

2. Če uredba ali ta pravila ne določajo drugače, se šteje, da Urad dokumenta, za katerega mora biti vložen prevod, ni prejel,

(a) če Urad prejme prevod po preteku roka za predložitev originalnega dokumenta ali prevoda;

(b) v primeru iz odstavka 1, če potrdilo ni vloženo določenem roku.

▼B

Pravilo 99

Pravna verodostojnost prevodov

Ob neobstoju nasprotnih dokazov lahko Urad domneva, da prevod ustreza izvirnemu besedilu.

Del O

Organizacija Urada

▼M2

Pravilo 100

Odločitve, ki jih sprejme en član

Primeri, v katerih lahko na podlagi člena 127(2) ali člena 129(2) Uredbe sprejme odločitev en član oddelka za ugovore ali oddelka za razveljavitev, so:

(a) odločitve o porazdelitvi stroškov;

(b) odločitve o določitvi zneska stroškov, ki jih je treba plačati na podlagi prvega stavka člena 81(6) Uredbe;

(c) odločitve, da se spis zaključi ali da se razsojanje ne nadaljuje;

(d) odločitve, da se ugovor zavrže kot nedopusten pred pretekom roka iz pravila 18(1);

(e) odločitve o prekinitvi postopka;

(f) odločitve o združitvi ali razdružitvi več ugovorov v skladu s pravilom 21(1).

▼B

NASLOV XII

VZAJEMNOST

Pravilo 101

Objava vzajemnosti

▼M2

1. Če je potrebno, predstojnik Urada zahteva, naj Komisija poizve, ali država, ki ni podpisnica Pariške konvencije ali Sporazuma o ustanovitvi Svetovne trgovinske organizacije, priznava vzajemnost v smislu člena 29(5) Uredbe.

2. Če Komisija ugotovi, da je vzajemnost v skladu z odstavkom 1 priznana, objavi sporočilo o tem v Uradnem listu Evropske unije.

3. Člen 29(5) Uredbe se uporablja od datuma objave sporočila iz odstavka 2 v Uradnem listu Evropske unije, razen če je v sporočilu naveden zgodnejši datum, od katerega se uporablja. Veljati preneha z dnem objave sporočila Komisije, da vzajemnost ni več priznana, v Uradnem listu Evropske unije, razen, če je v sporočilu naveden zgodnejši datum, od katerega se uporablja.

▼B

4. Sporočili iz odstavkov 2 in 3 se objavita tudi v uradnem glasilu Urada.

▼M1

NASLOV XIII

POSTOPKI ZA MEDNARODNO REGISTRACIJO ZNAMK

Del a

Mednarodna registracija na podlagi prijav znamke Skupnosti in na podlagi znamk Skupnosti

Pravilo 102

Vlaganje mednarodnih prijav

1. Obrazec Urada za vložitev mednarodne prijave, naveden v členu 142(1) uredbe, je prilagojeni uradni obrazec Mednarodnega urada Svetovne organizacije za intelektualno lastnino (v nadaljnjem besedilu „Mednarodni urad“), ki ima enako obliko, vendar vključuje dodatne navedbe in elemente, ki se zahtevajo ali so ustrezni skladno s temi pravili. Prijavitelji lahko uporabijo tudi uradni obrazec Mednarodnega urada.

2. Odstavek 1 se smiselno uporablja za obrazec zahteve za ozemeljsko razširitev po mednarodni registraciji skladno s členom 144 uredbe.

3. Urad obvesti vložnika mednarodne prijave o datumu prejema dokumentov, ki sestavljajo mednarodno prijavo.

4. Če je mednarodna prijava vložena v uradnem jeziku Evropske skupnosti, ki ni eden od jezikov, dovoljenih po Madridskem protokolu za vložitev mednarodne prijave, in če mednarodna prijava ne vsebuje ali ji ni priložen prevod seznama blaga in storitev in katerega koli zadevnega besedila, ki je del mednarodne prijave, v jeziku, v katerem se prijava predložena Mednarodnem uradu skladno s členom 142(2) uredbe, prijavitelj pooblasti Urad za vključitev prevoda navedenega seznama blaga in storitev in drugega zadevnega besedila v mednarodno prijavo v jeziku, v katerem bo prijava predložena Mednarodnemu uradu skladno s členom 142(2) uredbe. Če prevod ni bil pripravljen med postopkom registracije prijave znamke Skupnosti, na kateri temelji mednarodna prijava, mora zanj nemudoma poskrbeti Urad.

Pravilo 103

Preizkus mednarodnih prijav

1. Če Urad prejme mednarodno prijavo in pristojbina iz člena 142(5) uredbe za mednarodno prijavo še ni plačana, Urad obvesti prijavitelja, da se, dokler pristojbina ni plačana, šteje, da mednarodna prijava ni bila vložena.

2. Če preizkus mednarodne prijave pokaže eno od naslednjih pomanjkljivosti, Urad pozove prijavitelja, naj jih odpravi v obdobju, ki ga določi Urad:

(a) mednarodna prijava ni vložena na enem od obrazcev iz pravila 102(1) ter ne vsebuje vseh navedb in podatkov, ki jih ta obrazec zahteva;

(b) seznam blaga in storitev, ki ga vsebuje mednarodna prijava, ni zajet v seznamu blaga in storitev osnovne prijave znamke Skupnosti ali osnovne znamke Skupnosti;

(c) znamka, ki je predmet mednarodne prijave, ni enaka znamki iz osnovne prijave znamke Skupnosti ali osnovni znamki Skupnosti;

(d) navedba iz mednarodne prijave glede znamke, raze